open-index/open-wikipedia-markdown huggingface dataset:
రేపల్లె

**రేపల్లె** బాపట్ల జిల్లా లోని పట్టణం, అదే పేరుతో గల మండలానికి కేంద్రం. 

## భౌగోళికం
జిల్లా కేంద్రమైన  బాపట్లకు పశ్చిమంగా 48 కి.మీ దూరంలో, సమీప నగరమైన గుంటూరు కు ఆగ్నేయంగా  71 కి.మీ దూరంలో  ఈ పట్టణం వున్నది.

## జనగణన వివరాలు
2011 జనగణన ప్రకారం  పట్టణ జనాభా 	50,866.

## పరిపాలన
రేపల్లె పురపాలక సంఘం పట్టణ పరిపాలన నిర్వహిస్తుంది.

## రవాణా సౌకర్యాలు
thumb|రేపల్లె బస్సు నిలయం|250x250px
రేపల్లెలో బస్సు డిపో ఉంది. చుట్టుపక్కల అన్ని గ్రామాలకు రేపల్లె నుండి బస్సులు ఉన్నాయి. పెనుమూడి వారధి 2006 లో నిర్మితమవటంతో  రేపల్లె నుండి కృష్ణా జిల్లాలో ఉన్న గ్రామాలకు బస్సు సర్వీసులు ప్రారంభించడం జరిగింది. 
రేపల్లె, గుంటూరు డివిజన్ లో తెనాలి - రేపల్లె మార్గానికి చివరి స్టేషను. రేపల్లె నుండి తెనాలి,గుంటూరు, హైదరాబాద్కు రైళ్ళు ఉన్నాయి. 

## విద్యా సౌకర్యాలు
### గ్రంథాలయం
దశబ్దాల చరిత్ర కలిగిన రేపల్లె గ్రంథాలయంలో 32,000 గ్రంథాలుండేవి. ఈ భవనం శిథిలమవడంతో, ఒక నూతన భవనం నిర్మాణం కొరకు ప్రవాసాంధ్రుడు పరుచూరి శ్రీరామకృష్ణయ్య ఛారిటబుల్ ట్రస్ట్ ఛైర్మన్ పరుచూరి శ్రీనాథ్, 25 లక్షల రూపాయలు వితరణగా అందించడానికి ముందుకు వచ్చారు. పురపాల సంఘం పాలక వర్గం స్పందించి, చంద్రమౌళి పార్కులో 15 సెంట్ల స్థలం కేటాయించింది. భవన నిర్మాణానికి గ్రంథాలయ సంస్థ 35 లక్షల రూపాయల నిధులు మంజూరుచేసింది. 

## దర్శనీయ ప్రదేశాలు/దేవాలయాలు
*పెనుమూడి గ్రామం వద్ద ఉన్న కృష్ణా నది ఒడ్డు. 214 జాతీయ రహదారి వారధిపక్కన శ్రీ శ్రీ శ్రీ అయ్యప్ప స్వామి దేవస్థానం, లక్ష్మి గణపతి ఆలయం, సుబ్రహ్మణ్యేశ్వవర స్వామి ఆలయం, మాలికాపురత్తమ్మ ఆలయం శివాలయం, సత్యనారాయణ స్వామి ఆలయం, దంపతి సమేతంగా నవగ్రహ ఆలయం మొదలైన ఆలయాలు నిర్మాణంలో ఉన్నవి

## ప్రముఖులు
*సముద్రాల రాఘవాచార్య, సంగీత దర్శకుడు.
*చంద్రమౌళి, గ్రంథాలయ ఉద్యమకారుడు.
*కాండూరి సీతారాయ్య, స్వాతంత్ర్య సమరయోధుడు
*పరుచూరి బ్రదర్స్, సిని రచయితలు, నటులు.
* దేవినేని మల్లిఖార్జునరావు మాజీ ఎమ్మెల్యే,బావుడా ఛైర్మన్

## మూలాలు

## వెలుపలి లింకులు

వర్గం:బాపట్ల జిల్లా పట్టణాలు
దాచేపల్లి

**దాచేపల్లి**, పల్నాడు జిల్లా, దాచేపల్లి మండలానికి చెందిన పట్టణం, మండలానికి కేంద్రం. 

## భౌగోళికం
ఇది సమీప పట్టణమైన పిడుగురాళ్ళ నుండి 21 కి. మీ. దూరంలో ఉంది.

## జనగణన
2011 భారత జనగణన గణాంకాల ప్రకారం ఈ గ్రామం 4580 ఇళ్లతో, 17238 జనాభాతో 1996 హెక్టార్లలో విస్తరించి ఉంది. గ్రామంలో మగవారి సంఖ్య 8620, ఆడవారి సంఖ్య 8618. 
2001 వ.సంవత్సరం జనాభా లెక్కల ప్రకారం గ్రామ జనాభా 14,256. ఇందులో పురుషుల సంఖ్య 7,237, స్త్రీల సంఖ్య 7,019, గ్రామంలో నివాస గృహాలు 3,164 ఉన్నాయి. గ్రామ విస్తీర్ణం 3,358 హెక్టారులు.

## పరిపాలన
దాచేపల్లి నగరపంచాయితీ పట్టణ పరిపాలన నిర్వహిస్తుంది.

## రవాణా సౌకర్యాలు
జాతీయ రహదారి 167A పై  పట్టణం వుంది. సమీప రైల్వే కూడలి  దాచేపల్లి నగర పంచాయతీ పరిధిలో గల నడికుడి

## విద్యా సౌకర్యాలు
### జిల్లా పరిషత్తు ఉన్నత పాఠశాల
1917 లో ఈ పాఠశాల నిర్మాణానికి కోలా వెంకటరెడ్డి, కోలా కేశవరెడ్డి రెండెకరాల భూమిని విరాళంగా అందజేశాడు. పాఠశాలలో అభివృద్ధిలో భాగంగా దాతలు, పూర్వ విద్యార్థులు తమ వంతు తోడ్పాటు అందించారు. 
### ఇతరాలు
సమీప ఇంజనీరింగ్ కళాశాల నరసరావుపేటలో, సమీప వైద్య కళాశాల గుంటూరులో, మేనేజిమెంటు కళాశాల నరసరావుపేటలో ఉన్నాయి. సమీప అనియత విద్యా కేంద్రం నరసరావుపేటలో వున్నది
## ప్రముఖులు
[thumb|[ధూళిపాళ సీతారామశాస్త్రి, సుప్రసిద్ధ సినీ నటుడు]]
*ధూళిపాళ సీతారామశాస్త్రి, సుప్రసిద్ధ సినీ నటుడు.

## ప్రధాన పంటలు
ప్రత్తి, మిరప, వరి

## దర్శనీయ ప్రదేశాలు/దేవాలయాలు

*శ్రీ వీర్లంకమ్మ తల్లి ఆలయం: ఉత్సవ విగ్రహాన్ని, ప్రతి సంవత్సరం ఉగాదిరోజున, పురవీధులలో ఊరేగిస్తారు.
## మూలాలు

వర్గం:పల్నాడు జిల్లా పట్టణాలు
సుందరయ్య విజ్ఞాన కేంద్రం

**సుందరయ్య విజ్ఞాన కేంద్రం** (ఆంగ్లం: Sundarayya Vignana Kendram) 1988లో హైదరాబాదులో స్థాపించబడింది. కమ్యూనిష్టు నాయకుడు పుచ్చలపల్లి సుందరయ్య యొక్క సొంత సేకరణలతో ప్రారంభమైన ఈ గ్రంథాలయము ఆ తరువాత బెజవాడ గోపాలరెడ్డి, ఆరుద్ర, దాశరథి వంటి అనేకమంది ఇతరుల యొక్క సొంత సేకరణలు కూడా కలుపుకొని అభివృద్ధి చెందినది. వామపక్ష రాజకీయ కార్యకర్తలు, రచయితల సొంత రచనలు ఈ సేకరణలో ప్రత్యేకత. కేవలము సుందరయ్య రచనలే దాదాపు లక్ష పుటలకు పైగా ఉన్నాయి. పరిశోధనా గ్రంథాలయములో 75,000 కు పైగా తెలుగు, ఆంగ్లములో ముద్రితమైన సంపుటిలు ఉన్నాయి. ఈ కేంద్రం ఉర్దూ పరిశోధనా గ్రంథాలయము పేరిట ఉర్దూ పుస్తముల సేకరణలు కూడా భద్రపరుస్తున్నది. దక్షిణ ఆసియాలోనే అద్వితీయమైన ఈ సేకరణలో 17వ శతాబ్దము నుండి ముద్రితమైన 30,000 పుస్తకాలు, జర్నల్లు, పత్రికలు, మాన్యుస్క్రిప్టులు ఉన్నాయి.

## విధానాలు
సుందరయ్య విజ్ఞాన కేంద్రం ఒక లాభాపేక్షలేని ట్రస్ట్. దీని లక్ష్యాలు మరియు విధానాలు క్రిందివిగా ఉన్నాయి:

A) అధ్యయనం మరియు పరిశోధన కోసం ప్రజలకు సౌకర్యాలు కల్పించడం:

# ప్రజల సామాజిక, ఆర్థిక మరియు సాంస్కృతిక కార్యకలాపాలను అభివృద్ధి చేయడం
# వివిధ పాఠశాలలు మరియు ఆలోచనా ధోరణుల శాస్త్రీయ సిద్ధాంతాలను ప్రోత్సహించడం
# పాఠశాలలు, గ్రంథాలయాలు, పరిశోధనా కేంద్రాలు వంటి సంస్థలను స్థాపించడం మరియు నిర్వహించడం ద్వారా అన్ని రకాల సంస్థలు మరియు పార్టీల ఉద్యమాలకు మద్దతు ఇవ్వడం

B) విద్యా పురోగతి మరియు ప్రచారం కోసం:

* కళాశాలలు, పాఠశాలలు, హాస్టళ్లు లేదా ఇతర విద్యా సంస్థలను స్థాపించడం, నిర్వహించడం మరియు మద్దతు ఇవ్వడం
* ప్రొఫెసర్‌షిప్‌లు, లెక్చరర్‌షిప్‌లు, స్కాలర్‌షిప్‌లు, బహుమతులు
* పేద మరియు అర్హులైన విద్యార్థులకు ఉచిత భోజనం మరియు వసతి కల్పించడం

C) వైద్య సహాయం మరియు ఉపశమనం కోసం:

* పేదలకు వైద్య సహాయం అందించేందుకు సంస్థలను స్థాపించడం, నిర్వహించడం మరియు నిధులతో మద్దతు ఇవ్వడం

D) మహిళలు మరియు పిల్లలకు సహాయం:

* ప్రత్యక్షంగా లేదా ఇతర సంస్థలు మరియు వ్యక్తుల ద్వారా సహాయం అందించడం

E) లాభాపేక్షలేని ఇతర సాధారణ ప్రజా ప్రయోజనాల అభివృద్ధి కోసం చర్యలు తీసుకోవడం

**ఈ కేంద్రం యొక్క సాధారణ విధానం:**

* మొత్తం డేటాను  భద్రపరచడం
* భాగస్వామ్య సంస్థలకు డిజిటల్ డేటా కాపీలను అందించడం
* వెబ్ పోర్టల్‌లను నడుపుతున్న లాభాపేక్షలేని ట్రస్టులతో డేటాను ఉచితంగా పంచుకోవడం

మానవాళి సమిష్టి జ్ఞానం నుండి అందరికీ లాభం చేకూరేలా జ్ఞానాన్ని బహిరంగంగా పంచుకోవడం — ఇదే సుందరయ్య విజ్ఞాన కేంద్రం యొక్క ప్రకటిత విధానం.

## బయటి లింకులు
*అధికారిక వెబ్ సైటు
*ఫ్రంట్ లైను వ్యాసము
*విజ్ఞాన కేంద్రం గురించి

వర్గం:గ్రంథాలయాలు
కవిత్రయం

thumb|250x250px|కవిత్రయం ఒకరైన ఎఱ్రాప్రగడ చిత్రం
వేదవ్యాసుడు సంస్కృతంలో రచించిన మహాభారతాన్ని తెలుగు పద్యకావ్యంగా అనువదించిన ముగ్గురు కవులు తెలుగు సాహితీ చరిత్రలో **కవిత్రయం** అని మన్ననలందుకొన్నారు.

## నన్నయ్య
నన్నయ్య తెలుగు సాహిత్యానికి ఆద్యుడు. ఆదికవి అని పేరుగన్నవాడు. మహాభారతాన్ని తెలుగులో అనువదించిన కవిత్రయంలో మొదటి వాడు. ఆది పర్వము, సభా పర్వము రచించి, అరణ్య పర్వము కొంత వరకే వ్రాయగలిగాడు. నన్నయ్య రాజా రాజ నరేంద్రుని ఆస్థాన కవి.

## తిక్కన
తిక్కన భారతంలో అత్యధిక భాగాన్ని తెలుగులోకి అనువదించాడు. నన్నయ అసంపూర్ణంగా వదిలేసిన అరణ్య పర్వాన్ని అలాగే ఉంచి మిగిలిన 15 పర్వాలను తిక్కన వ్రాశాడు.

## ఎఱ్ఱన
ఎఱ్ఱన ప్రబంధ పరమేశ్వరుడని బిరుదు పొందాడు. నన్నయ, తిక్కన అసంపూర్ణంగా మిగిల్చిన అరణ్య పర్వాన్ని ముగించి తెలుగు వారికి తెలుగులోనే ఆ ఆదికావ్యాన్ని చదువుకునే అదృష్టాన్ని కలిగించాడు.

## కవిత్రయం
నన్నయ, తిక్కన, ఎర్రాప్రగడలు తెలుగునాట ప్రసిద్ధి గాంచినకవులు. సంస్కృతంలో వేద వ్యాసుడు రచించిన, పంచమ వేదంగా కీర్తిగాంచిన మహాభారతాన్ని ఈ ముగ్గురు కవులు తెలుగులోకి అనువదించారు. సంస్కృతం నుండి అనువదించినప్పటికీ, తెలుగులో దీనిని స్వతంత్ర 'కావ్యం'గా తీర్చి దిద్దారు.

రాజమహేంద్రవరాన్ని రాజధానిగా చేసుకొని పరిపాలించిన రాజరాజ నరేంద్రుని ఆస్థాన కవి నన్నయ.ఇతను సా.శ. 1050 ప్రాంతంవాడు. అవిరళ జప హోమ తత్పరుడు. రాజరాజు తాను చంద్రవంశ క్షత్రియుడనని, తన పూర్వీకులైన భరత వంశస్థుల చరిత్రను తెలుగులోకి అనువదించ కోరుతున్నానని నన్నయను భారతాంధ్రీకరణకు ప్రేరేపించాడు.

అప్పటికే తెలుగు పరిసర భాషలయిన తమిళ కన్నడాలలోకి భారతం అనువదింపబడింది.
ఈ ప్రేరణతో నన్నయ భారతానువాదానికి "శ్రీవాణీ గిరిజాశ్చిరాయ.." అను శ్లోకంతో శ్రీకారం చుట్టాడు. ప్రసన్న కథా కలితార్థయుక్తి, అక్షరరమ్యత, నానారుచిరార్థ సూక్తి నిధిత్వం అనే శైలీలక్షణాలతో నన్నయ ఆది సభాపర్వాలను, అరణ్యపర్వంలో నాలుగవ ఆశ్వాసంలోని "శారద రాత్రులుజ్వల.." అనే పద్యం వరకు రచించి తనువు చాలించాడు. భారతంతో పాటు "ఆంధ్ర శబ్ద చింతామణి" అనే వ్యాకరణ గ్రంథం కూడా రచించడం వలన "వాగనుశాసనుడు" అనే బిరుదు కూడా పొందాడు.

నన్నయ తరువాత సా.శ. 1250 ప్రాతంలో నెల్లూరు మండలాన్ని పరిపాలించిన మనుమసిద్ది దగ్గర ఆస్థాన కవిగా, మంత్రిగా పని చెసిన తిక్కన భారతాంధ్రీకరణకు పూనుకున్నాడు. ఈయన తండ్రి పేరు కొమ్మన, తల్లి అన్నమ. ప్రౌఢవిజ్గ్ఞానదీపుడు, నీతి చాణుక్యుడు అయిన తిక్కన ఆంధ్ర మహాభారతంలోని విరాటపర్వం మొదలు స్వర్గారోహణ పర్వం వరకు 15 పర్వాలను అనువదించాడు. రచనా శిల్పంలోను, విశిష్ట శైలిలోనూ, వినూత్న భాషాప్రయోగంలోనూ, నాటకీయ రచనా విన్యాసంలోనూ అద్వితీయమైన సంవిధానంతో తిక్కన భారతాన్ని ఆంధ్రీకరించాడు.

ఈయన భారతంతో పాటు రామయణంలోని ఉత్తరరామకథను "నిర్వచనోత్తర రామాయణం" అనే పేరుతో వెలయించాడు. ఇంకా "విజయసేనం" అనే కావ్యాన్ని కూడా రచించాడు. తిక్కనను "బ్రహ్మ కవి" అని ఎర్రన ప్రశంసించాడు. సంసృతాంధ్ర భాషలలో సరిసమాన ప్రతిభా పాటవాలు కలిగిన తెలుగు భాష అందచందాలు తిక్కన కవిత్వంలో కనిపిస్తాయి.

నన్నయ తిక్కనల చేత భారతాంధ్రీకరణ పూర్తికాలేదు. నన్నయ విడిచిన అరణ్యపర్వ శేషభాగం అలాగే ఉండిపోయింది. దీనిని సా.శ. 14వ శతాబ్దంలో అద్దంకిని పాలించిన ప్రోలయ వేమారెడ్డి ఆస్థానకవి ఎర్రన (ఎర్రాప్రగడ) తెనిగించాడు. ఇతను ప్రస్తుత ప్రకాశం జిల్లాలోని గుడ్లూరు వాస్తవ్యులయిన సూరన, పోతమాంబలకు జన్మించాడు.

## మూలాలు

వర్గం:కవులు
తాడేపల్లి

**తాడేపల్లి,**  గుంటూరు జిల్లాలో, కృష్ణా నది ఒడ్డున ఉన్న పట్టణం, అదేపేరుగల మండలానికి కేంద్రం. ఈ పట్టణం ఆంధ్రప్రదేశ్ రాజధాని ప్రాంతంలొ ఉంది, కొద్ది భాగం ఆంధ్ర ప్రదేశ్ రాజధాని నగరంలో భాగంగా ఉంది. 

## భౌగోళికం

విజయవాడ నగరానికి సమీపాన 3 కి.మీ.దూరంలో కృష్ణకు అవతలి (కుడి) గట్టున ఉన్నది.

## జనగణన
2011 జనగణన ప్రకారం పట్టణ జనాభా 	64,149.

## పరిపాలన
తాడేపల్లి పురపాలక సంఘం 2009లొ స్థాపించారు. ఇది 23 వార్డులు కలిగి ఉన్న *మూడవ గ్రేడ్* పురపాలక సంఘం. ఉండవల్లి గ్రామం, తాడేపల్లి పురపాలక సంఘంకు ఔట్ గ్రొత్. ఈ రెండు విజయవాడ పట్టణ ప్రాంతంలోకి వస్తాయి.

## రవాణా సౌకర్యాలు
ఈ గ్రామంలో కృష్ణా కెనాల్ జంక్షను పేరుతో రైల్వే జంక్షను ఉంది. విజయవాడ నుండి గుంటూరు, చెన్నై వైపు వెళ్ళే రైలు మార్గాలు చీలేదిక్కడే.

## ఆర్థిక వ్యవస్థ
ఒకప్పుడు ఇక్కడ ఎసిసి సిమెంటు కర్మాగారం ఉండేది. ఇండియన్ ఆయిల్ కార్పోరేషను వారి చమురు ఉత్పత్తుల నిల్వ కేంద్రం ఇక్కడ ఉంది.

## దర్శనీయప్రదేశాలు/దేవాలయాలు

* శ్రీ మద్వీరాంజనేయ సమేత శ్రీ కోదండరామస్వామివారి ఆలయం.

*శ్రీ లక్ష్మీగణపతిస్వామివారి ఆలయం:- శ్రీ కోదండరామస్వామివారి ఆలయంలో ఉపాలయంగా ఉన్న ఈ ఆలయం, విజయవాడలోని శ్రీ కనకదుర్గమ్మ ఆలయానికి దత్తత దేవాలయం.

* శ్రీ రాధాకృష్ణ ఆలయం
* ఇస్కాన్ మందిరం: ఈ మందిరం, తాడేపల్లిలో కరకట్ట మార్గం మీద ఉంది.

## ప్రముఖులు

* కల్లం అంజిరెడ్డి - డా. రెడ్డీస్ ల్యాబ్స్ వ్యవస్థాపకులు.
* శ్రీ గంగ్రోత్రిసాయి: ఇతను నాటకరంగానికి 30 సంవత్సరాలుగా చేయుచున్న కృషికి గుర్తింపుగా, పొట్టి శ్రీరాములు తెలుగు విశ్వవిద్యాలయం, 2015వ సంవత్సరానికి గాను, ప్రతిష్ఠాత్మక **కీర్తి ** పురస్కారం ప్రకటించింది. వీరికి ఈ పురస్కారాన్ని 2017, మార్చి-30, 31 వతేదీలలో తెలుగు విశ్వవిద్యాలయంలో అందజేసెదరు.వీరు, రెండు దశాబ్దాలుగా భారత స్వాతంత్ర్య చరిత్రను పరిశోధించుచూ తెలుగు భాషలోనికి రాని విశిష్ట సమాచారాన్ని వెలికితీసి, వందలాది వ్యాసాలు వ్రాసారు. 13 పరిశోధనాత్మక చరిత్ర గ్రంథాలను ప్రచురించారు. ఎంతో విలువైన సమాచారాన్ని తెలుగు ప్రజలకు అందించుచున్నందుకు గుర్తింపుగా పొట్టి శ్రీరాములు తెలుగు విశ్వవిద్యాలయం, 2015వ సంవతరానికి గాను, వీరికి ప్రతిష్తాత్మక పురస్కారాన్ని ప్రకటించింది. తెలుగు నాటకరంగానికి చెందిన ప్రముఖుల ఛాయాచిత్రాలను సేకరించి, వాటిని పలుప్రాంతాలలో ప్రదర్శించటం ద్వారా అనేకమంది కళాకారులను పరిచయం చేసారు. వీరు అనేక నాటకాలలో నటించడమే గాకుండా దర్శకత్వం వహించారు. నంది నాటకోత్సవాలలో బంగారు నందులు ఆయనకు ఈ పురస్కారంగా లభించినవి.

## మూలాలు

## వెలుపలి లంకెలు

వర్గం:గుంటూరు జిల్లా పట్టణాలు
సత్తెనపల్లి

**సత్తెనపల్లి** పల్నాడు జిల్లాలోని పట్టణం, అదేపేరుగల మండలానికి  కేంద్రం. ఈ నగరం పల్నాడుకు ముఖ ద్వారము వంటిది. ఇక్కడి ప్రజలు వ్యవసాయ సంబంధిత పరిశ్రమల మీద ఆధారపడి జీవిస్తున్నారు. ఈ చుట్టుపక్కల ప్రాంతాలలో వరి, మిరప, ప్రత్తి విరివిగా పండిస్తారు.

## భౌగోళికం
జిల్లా కేంద్రమైన నరసరావుపేట నుండి ఈశాన్య దిశలో 23 కి.మీ. దూరంలో, సమీప నగరమైన గుంటూరు కు వాయవ్య దిశలో 35 కి.మీ దూరంలో  ఈ పట్టణం వుంది.కొల్లూర్ గ్రామం,కోహెనూర్ వజ్రం దొరికిన గనిగా భావిస్తారు, అది ఈ సత్తెనపల్లి మండలంలోనే  వుంది.

## జనగణన గణాంకాలు
2011 జనగణన ప్రకాం పట్ణణ జనాభా 56,721.

## రవాణా సౌకర్యాలు
గుంటూరు - మాచర్ల రహదారి  పట్టణంగుండా పోతుంది.  గుంటూరు - నడికుడి రైల్వే మార్గంలో  ఈ పట్టణం వుంది.

## ఇతర విశేషాలు
ఉమ్మడి జిల్లాలో తొలిసారి ట్రాన్స్ కో ఇక్కడ ఒక 400 కె.వి. సబ్-స్టేషనును ఏర్పాటుచేసింది. ఈ సబ్-స్టేషను నుండి వర్షాకాలంలో శ్రీశైలం జల విద్యుత్తు కేంద్రం నుండి, ఎండాకాలంలో విజయవాడ థర్మల్ పవర్ స్టేషను నుండి, విద్యుత్తు సరఫరా చేయుటకు ఏర్పాటుచేసారు. 

## ప్రముఖులు
*వావిలాల గోపాలకృష్ణయ్య 
*ఉన్నవ లక్ష్మీనారాయణ 
*చేకూరి రామారావు ( భాషా & సాహితీ వేత్త ), శరభయ్య ఉన్నత పాఠశాల పూర్వ విద్యార్థి
*మనో (నాగూర్ బాబు) 

* కన్నెగంటి బ్రహ్మానందాచారి ఉరఫ్ కన్నెగంటి బ్రహ్మానందం సొంతవూరు సత్తెనపల్లికి 15 కి.మీల దూరంలోని ముప్పాళ్ల.
* జానీ లీవర్ అని హిందీ సినిమా ప్రేమికులు ఆప్యాయంగా పిలుచుకునే 'జనుముల జాన్ ప్రకాశరావు' కు సత్తెనపల్లితో అనుబంధముంది.
* జింకా రామారావు, చిత్రకారుడు, పాత్రికేయుడు.

## మూలాలు

వర్గం:పల్నాడు జిల్లా పట్టణాలు
చారిత్రక దినములు

thumb|
అన్ని చారిత్రక దినముల సంక్షిప్త జాబితా

## ఇవికూడా చూడండి
* ప్రస్తుత ఘటనలు
* క్యాలెండరు
* గ్రెగొరియన్‌ క్యాలెండర్‌
* తెలుగు క్యాలెండర్‌

వర్గం:తేదీలు
పాకాల తిరుమల్ రెడ్డి

**పాకాల తిరుమల్ రెడ్డి** (జనవరి 4, 1915 - అక్టోబర్ 21, 1996) చిత్రకళారంగంలో **పి.టి.రెడ్డి** గా చిరపరిచితుడు. అంతర్జాతీయ ఖ్యాతినార్జించిన చిత్రకారుల్లో పి.టి.రెడ్డి ముఖ్యుడు. ఆరు దశాబ్దాలుగా చిత్రకళారంగంలో అలుపెరుగని కృషి చేసిన మహనీయుడు ఆయన. మరణించే వరకు కుంచెలను రంగరించిన తెలంగాణ చిత్రకారుడాయన.

## జననం
కరీంనగర్ జిల్లా అన్నారం గ్రామంలో 1915, జనవరి 4 న జన్మించాడు. 1942లో బొంబాయి సర్ జె. జె. స్కూల్ ఆఫ్ ఆర్ట్ నుంచి చిత్రకళల మొదటి ర్యాంకుతో డిప్లొమా పొందాడు. దేశంలోని అన్ని ముఖ్య పట్టణాల లోనే కాక ఆస్ట్రేలియా, యు.కె, జపాన్, పశ్చిమ జర్మనీ తదితర విదేశాల్లో సైతం చిత్రకళాప్రదర్శనలు నిర్వహించాడు.
తనతో భావ సారూప్యత కలిగిన నాటి యువ చిత్రకారులు మాజిద్, ఎం.ఏ. భోస్లే, బాప్తిస్టా, ఎం.వి, కులకర్ణిలతో కలిసి "ది కాంటెంపరరీ గ్రూప్ ఆఫ్ పైంటర్స్" అనే సంస్థను కూడా స్థాపించి నిరంతరం చిత్రకళా కార్యక్రమాలను నిర్వహించేవాడు.

ఆంధ్రప్రదేశ్ లలితకళా అకాడమీ విశిష్ట సభ్యునిగా, కార్యదర్శిగా, అధ్యక్షుడిగా అనేక హోదాల్లో పనిచేసాడు. అత్యంత ప్రతిష్ఠాత్మకమైన అవార్డులెన్నో అందుకున్నాడు. హైదరాబాదు నారాయణ గూడ లోని తన నివాసాన్ని ఒక పెద్ద చిత్రకళా ప్రదర్శనా నిలయంగా తీర్చిదిద్దిన పి.టి.రెడ్డి చిరస్మరణీయుడు. తెలంగాణ జీవితం, ఘర్షణ, పల్లెటూరు రైతు, చిక్కిన స్త్రీ, ఆందోళనలు అన్నీ కలిసిపోయిన రంగుల నైపుణ్యం ఆయనది. హైదరాబాద్, బొంబాయి వీధులు, ఆర్థిక, రాజకీయ, సాంఘిక ప్రభావాలు, మార్మిక, తాంత్రిక, శృంగార భావనల సమ్మిశ్రితం ఆయన కళ. కర్రతో, రాతితో ఆయన మలిచిన శిల్పాలు ప్రత్యేకం.

## చిత్రాల సేకరణ
జాతీయంగానూ అంతర్జాతీయంగానూ చేసిన ప్రదర్శనలలో పి.టి.రెడ్డి చిత్రాలు ఎన్నో కళాసంస్థల, ఔత్సాహికుల సేకరణలో చేరాయి. వీటిలో ప్రముఖంగా చెప్పుకోదగినవి బకింగ్ హాం పేలస్, లండన్, న్యూడిల్లి లోని రాష్ట్రపతి భవన్, ఎంబసీ ఆఫ్ జి.డి.ఆర్., పార్లమెంట్ హౌస్ ఇంకా డిల్లి కాలేజీ ఆఫ్ ఫైన్ ఆర్ట్స్, నేషనల్ గేలరీ ఆఫ్ మోడర్న్ ఆర్ట్, కేంద్ర లలితకళా అకాడమీ న్యూడిల్లి, కర్నాటక, కాశ్మీర్, ఆంధ్రప్రదేశ్ లలితకళా అకాడమీలతో పాటు జే.జే. స్కూల్ ఆఫ్ ఫైన్ ఆర్ట్స్ బొంబాయి, అకాడమి ఆఫ్ ఫైన్ ఆర్ట్స్ కలకత్తా, హైదరాబాద్ స్టేట్ మ్యూజియం, కాలేజ్ ఆఫ్ ఫైన్ ఆర్ట్స్ హైదరాబాద్, సాలార్ జంగ్ మ్యూజియం, ఆల్ ఇండియా ఫైన్ ఆర్ట్స్అండ్ క్రాఫ్ట్స్. న్యూడిల్లి, టాటా ఇన్స్టిట్యూట్ ఆఫ్ పండమెంటల్ రీసర్చ్ బొంబాయి మరికొన్ని యునైటెడ్ కింగ్ డం, అమెరికా, యుగోస్లోవియా, పిలిపీన్స్, ఫ్రాన్స్, స్విడ్జర్లాండ్, జర్మనీ, ఆస్ట్రేలియా తదితర దేశాల నందు వివిధ ప్రైవేట్ వ్యక్తుల సేకరణలో కూడా వీరి చిత్రాలు ఉన్నాయి.

## మరణం
కళ ప్రజల కోసం అని భావించే రెడ్డి, తన ఎనబై ఏళ్ళ సుదీర్ఘ కళాయానంలో ప్రతిభంధకాలెన్ని ఎదురైనా తన అనితర సాధ్యమైన కృషి, పట్టుదలతో తెలుగు చిత్రకళను అంతర్జాతీయ స్థాయికి తీసుకెళ్ళిన ఈ అసమాన ప్రతిభాశాలి 1996, అక్టోబర్ 21 న మరణించాడు. పి.టి.రెడ్డి భార్య ప్రముఖ రచయిత్రి పి.యశోదారెడ్డి.

## మూలాలు

## ఇతర లంకెలు
* పి.టి.రెడ్డి గూర్చి ఢిల్లీ ఆర్ట్ గాలరీ లో
* కొన్ని చిత్రాలు 1 2
* ఐ లవ్ హైద్రాబాద్ లో మరి కొన్ని చిత్రాలు 1 	2 	3 	4 	5 	6 	7 	8 	9 	10 	11 

వర్గం:తెలుగు కళాకారులు
వర్గం:భారతీయ చిత్రకారులు
వర్గం:1915 జననాలు
వర్గం:1996 మరణాలు
వర్గం:చిత్రలేఖనం
వర్గం:ప్రపంచ చిత్రకారులు
వర్గం:కరీంనగర్ జిల్లా వ్యక్తులు
వర్గం:జన్మస్థలం తెలియని వ్యక్తులు
వర్గం:తెలంగాణ చిత్రకారులు
శ్రీబాగ్ ఒడంబడిక

ప్రత్యేక ఆంధ్ర రాష్ట్రం ఏర్పాటుపై కోస్తా ఆంధ్ర, రాయలసీమ నాయకుల మధ్య ఏర్పడిన అపోహలను, విభేదాలను తొలగించే ఉద్దేశంతో కుదిరిన ఒప్పందమే **శ్రీబాగ్ ఒడంబడిక**. 1937లో జరిగిన ఈ ఒప్పందం వీరిమధ్య సదవగాహనను పెంపొందించి, ప్రత్యేక ఆంధ్ర రాష్ట్ర ఏర్పాటుకు మార్గం సుగమం చేసింది.

## నేపథ్యం
ప్రత్యేకాంధ్ర ఉద్యమంలో కోస్తా, రాయలసీమ నాయకుల మధ్య విభేదాలు ఉండేవి. 1926లో ఏర్పాటైన ఆంధ్ర విశ్వవిద్యాలయమును ఎక్కడ ఏర్పాటు చెయ్యాలనే విషయంతో ఈ విభేదాలు మొదలయ్యాయి. అప్పటి మద్రాసు ముఖ్యమంత్రి డా. సుబ్బారాయన్‌ తీసుకున్న నిర్ణయాలు ఇందుకు ఇతోధికంగా తోడ్పడ్డాయి. ఆ తరువాత, 1913నుండి, 1935 వరకు జరుగుతూ వచ్చిన ఆంధ్ర మహాసభ సమావేశాలలో, ఆంధ్ర కాంగ్రెసు కమిటీ ఎన్నికలలోను ఇవి బయటపడుతూ ఉండేవి. 1917లో నెల్లూరులో జరిగిన ఆంధ్ర మహాసభ సమావేశాలలో ప్రత్యేకాంధ్ర తీర్మానాన్ని ఓడించడానికి రాయలసీమ, నెల్లూరు ప్రతినిధులు తీవ్రంగా ప్రయత్నించారు. 1924లో విజయవాడలో జరిగిన ఆంధ్ర కాంగ్రెసు కమిటీ ఎన్నికలలో అధ్యక్ష పదవికి పోటీచేసిన రాయలసీమకు చెందిన నాయకుడు, గాడిచర్ల హరిసర్వోత్తమ రావును ఆంధ్ర నాయకులు ఓడించారు. ఆనాటి రాయలసీమ రాజకీయ నాయకత్వంలో తమిళుల ప్రాబల్యం అధికంగా ఉండటం, వారు సహజంగానే ప్రత్యేకాంధ్రకు వ్యతిరేకంగా ఉండటం ఈ విభేదాలకు ఒక ప్రధాన కారణం. కేశవ పిళ్ళె, ఏకాంబర అయ్యర్ వీరిలో ప్రముఖులు.

## ఒడంబడిక
1937లో విజయవాడలో జరిగిన ఆంధ్ర మహాసభ రజతోత్సవాలలో పాల్గొన్న నాయకులు విభేదాలను తొలగించుకోవాలన్న నిశ్చయానికి వచ్చారు. మంత్రివర్గం ఏర్పాటు, నీటిపారుదల, రాజధాని మొదలైన విషయాలలో రాయలసీమకు రక్షణలు అవసరమన్న భావనను రాయలసీమ నాయకులు వ్యక్తపరచగా, ఈ విషయాలను పరిశీలించేందుకు ఒక సంఘాన్ని నియమించారు. ఈ సంఘ సభ్యులు:
*భోగరాజు పట్టాభి సీతారామయ్య
*గాడిచర్ల హరిసర్వోత్తమ రావు
*హాలహర్వి సీతారామరెడ్డి
*కడప కోటిరెడ్డి
*కొండా వెంకటప్పయ్య
*టి.ఎన్.రామకృష్ణారెడ్డి
*మహబూబ్‌ ఆలీ బేగ్‌
*దేశిరాజు హనుమంతరావు
*కల్లూరు సుబ్బారావు
*దేశపాండ్య సుబ్బారావు
*వరదాచారి
*పప్పూరి రామాచారి
*సుబ్బరామిరెడ్డి
*మల్లిపూడి పల్లంరాజు

ఈ సంఘంలో సభ్యులైన కె కోటిరెడ్డి, హెచ్‌ సీతారామరెడ్డి, కల్లూరు సుబ్బారావు, జి హరిసర్వోత్తమరావు, కొండా వెంకటప్పయ్య, దేశి రాజు హనుమంతరావులు 1937 నవంబర్‌ 16న మద్రాసులో దేశోద్ధారక కాశీనాథుని నాగేశ్వరరావు నివాసమైన **శ్రీబాగ్** లో సమావేశమై, ఒక ఒప్పందానికి వచ్చారు. ఈ ఇంటి పేరుమీదనే ఈ చారిత్రాత్మక ఒప్పందానికి *శ్రీబాగ్ ఒడంబడిక* అని పేరు వచ్చింది.

## ముఖ్యాంశాలు
శ్రీబాగ్ ఒడంబడికలో కింది ముఖ్యాంశాలు ఉన్నాయి.
*విశ్వవిద్యాలయము: రెండు ప్రాంతాల మధ్య సాంఘిక, సాంస్కృతిక సమానత్వం కొరకు విద్యా కేంద్రాలు ఏర్పాటు చెయ్యాలి. ఆంధ్ర విశ్వవిద్యాలయం కింద అనంతపురంలో ఒక కేంద్రం ఏర్పాటు చెయ్యాలి.
*సాగునీటిపారుదల అభివృద్ధి: వెనకబడ్డ రాయలసీమ ప్రాంతం కోస్తా ప్రాంతంతో సమానమయ్యే వరకు సాగునీటి సరఫరా విషయంలో రాయలసీమ ప్రాజెక్టులకు ప్రాధాన్యత ఇవ్వాలి.
*శాసనసభ స్థానాలు జనాభా ప్రాతిపదికన కాక, ప్రాంత విస్తీర్ణం ఆధారంగా నిర్ణయించాలి. రాయలసీమలో జనసాంద్రత కోస్తా కంటే తక్కువ కావడం వలన ఈ ప్రతిపాదన చేసారు. రాజధాని, హైకోర్టులు చెరో ప్రాంతంలో ఏర్పాటు చెయ్యాలి. ఏదికావాలో కోరుకునే హక్కు రాయలసీమకు ఉండాలి.

## మూలాలు

వర్గం:ఆంధ్రప్రదేశ్ చరిత్ర
వర్గం:ఆంధ్ర రాష్ట్రం
గుంటూరు మండలం

**గుంటూరు మండలం,** ఆంధ్రప్రదేశ్, గుంటూరు జిల్లాలో  2022 ఏప్రిల్ నుండి ఉనికిలో లేని మండలం. 

## చరిత్ర
ప్రస్తుతం ఈ మండలం ఉనికిలోలేదు, ఆంధ్రప్రదేశ్ జిల్లాల పునర్వ్యవస్థీకరణ - 2022లో భాగంగా గుంటూరు జిల్లా పరిధిని సవరించి, దీని స్థానంలో గుంటూరు తూర్పు మండలం, గుంటూరు పశ్చిమ మండలం అనే రెండు మండలాలు ఏర్పడ్డాయి. ఇవి పునర్వ్యస్థీకరణలో పూర్వపు గుంటూరు జిల్లా, గుంటూరు రెవెన్యూ డివిజను పరిధిలో భాగంగా చేరాయి.

## మండల గణాంకాలు
2001 భారత జనాభా లెక్కలు ప్రకారం మండల పరిధిలోని మొత్తం జనాభా 6,01,540 మందికాగా, అందులో పురుషులు 3,01,750, స్త్రీలు 2,99,790. అక్షరాస్యత మొత్తం 73.40% - పురుషుల అక్షరాస్యత 80.39% - స్త్రీల అక్షరాస్యత 66.39%

## మండలం లోని గ్రామాలు

### రెవెన్యూ గ్రామాలు

# చినపలకలూరు 
# పెదపలకలూరు 
# జొన్నలగడ్డ
# గోరంట్ల
# నల్లపాడు (గ్రామీణ)
# గుంటూరు (గ్రామీణ) 
# అంకిరెడ్డిపాలెం 
# పొత్తూరు 
# చౌడవరం 
# ఏటుకూరు
# బుడంపాడు

### రెవెన్యూయేతర గ్రామాలు
* మల్లవరం 
* గొర్లవారిపాలెం 
* బొంతపాడు 
* లాలుపురం 
* దాసుపాలెం 
* ఓబులనాయుడుపాలెం 
* చల్లావారిపాలెం 
* వెంగళాయపాలెం 
* తురకపాలెం

## మూలాలు

## వెలుపలి లంకెలు

వర్గం:ఆంధ్రప్రదేశ్ చారిత్రక మండలాలు
వర్గం:2022 పునర్వ్యస్థీకరణలో రద్దుచేసిన ఆంధ్రప్రదేశ్ మండలాలు
వర్గం:ఆంధ్రప్రదేశ్‌లో రద్దు చేసిన మండలాలు
అరేబియా సముద్రం

thumb|right|250px|అరేబియా సముద్ర ప్రాంత పటము.

**అరేబియా సముద్రం**, హిందూ మహాసముద్రములోని భాగం. దీనికి తూర్పున భారత దేశం, ఉత్తరాన బలూచిస్తాన్, దక్షిణ ఇరాన్, పశ్చిమాన అరేబియా దీపకల్పం, దక్షిణాన ఈశాన్య సొమాలీలాండ్ లోని కేప్ గౌర్దఫూయి నుండి భారతదేశం లోని కన్యాకుమారిని కలుపే ఊహారేఖ దీని ఎల్లలుగా ఉన్నాయి. వేదకాలంలో ఈ సముద్రాన్ని భారతీయులు సింధుసాగరం అని పిలిచేవారు.

అరేబియా సముద్ర తీరాన ఉన్న దేశాలు: భారతదేశం, ఇరాన్, ఒమన్, పాకిస్తాన్, యెమెన్, యునైటెడ్ అరబ్ ఎమిరేట్స్ (UAE), సొమాలియా, మాల్దీవులు.

ఈ సముద్ర తీరాన ఉన్న ప్రధాన నగరాలు ముంబై, కరాచీ.
## వివరాలు

## వాణిజ్య మార్గాలు
## భారత దేశ ద్వీపాలు
## మూలాలు

## బయటి లంకెలు

* అరబ్బీ సముద్రం (World Wildlife Fund) 
* అల్-హింద్ మధ్యయుగానికి చెందిన భారతదేశము - 7 , 11 వశతాబ్దాల మధ్య ఇస్లాం వ్యాప్తి

వర్గం:సముద్రాలు
వర్గం:హిందూ మహాసముద్రం
నదీలోయ ప్రాజెక్టులు

నదులలో ప్రవహించే అపార జలరాశిని సద్వినియోగం చేసుకునేందుకు నిర్మించిన ప్రాజెక్టులే **నదీలోయ ప్రాజెక్టులు ** (River valley projects). ప్రకృతి ప్రసాదించిన జలవనరులను సద్వినియోగం చేసుకునేందుకు వివిధ మార్గాలను ప్రాచీన కాలం నుండి మానవుడు అనుసరిస్తూనే ఉన్నాడు. వర్షపు నీటిని నిలువ చేసేందుకు చెరువులు తవ్వించడం, బావులు నూతుల ద్వారా భూగర్భ జలాలను వినియోగంచుకోవడం అనాదిగా వస్తున్నది. సాంకేతికంగా మానవుడు అభివృద్ధిచెందే కొద్దీ, జలసాధనలోను మానవుడు కొత్త పధతులను ప్రవేశపేడుతూ వచ్చాడు. 

ఈ అభివృద్ధికి పరాకాష్టయే ఈ **నదీలోయ ప్రాజెక్టులు **. సాగునీరు, తాగునీరు, విద్యుదుత్పత్తి మొదలైన అనేక అవసరాలు ఏకకాలంలో తీర్చేందుకు వీలుగా చేపట్టిన ప్రాజెక్టులను, **బహుళార్థసాధక ప్రాజెక్టులు ** అంటారు. నాగార్జునసాగర్ ప్రాజెక్టు, శ్రీశైలం ప్రాజెక్టు మొదలైనవి బహుళార్థసాధక ప్రాజెక్టులు.

బృహత్తరమైన లక్ష్యాలు, వివిధ రంగాలకు ఒనగూడే ప్రయోజనాలు, సుదీర్ఘ నిర్మాణ కాలం, వివిధ ప్రాంతాలు, రాష్ట్రాల సమన్వయం, పర్యావరణ అంశాలు, ముంపుకు గురయ్యే వేలాది గ్రామాలూ అక్కడ నివసించే ప్రజలు మొదలైనవన్నీ ఈ బృహత్తర ప్రాజెక్టులతో ముడిపడ్డ అంశాలు. 

## ప్రయోజనాలు
భారీ స్థాయిలో నీటిని నిలువ చేసే అవకాశం ఉన్నందువలన, చాలా ఎక్కువ విస్తీర్ణంలోని ప్రజల సాగునీటి, తాగునీటి అవసరాలు తీరుతాయి. వర్షాభావ పరిస్థితులను సమర్థవంతంగా ఎదుర్కోగలుగుతారు. కరువు వంటి ప్రకృతి వైపరీత్యాల వలన జరిగే నష్టం చాలావరకు నివారించవచ్చు. 

## సమస్యలు
ఈ భారీ ప్రాజెక్టుల నిర్మాణం వలన ఏర్పడే జలాశయాల్లో వేలాది ఎకరాల అటవీభూములు, గ్రామాలు, పంటపొలాలు మునిగిపోవడం వలన ఎన్నో పర్యావరణ, సామాజిక, ఆర్థిక సమస్యలు తలెత్తుతాయి. ముంపుకు గురయ్యే ప్రాంతాల ప్రజల పునరావాసం సంతృప్తికరంగా జరగక, సామాజిక ఉద్రిక్తతలు తలెత్తిన సందర్భాలు అనేక ప్రాజెక్టుల విషయంలో జరిగాయి. 

ఈ ప్రాజెక్టుల భారీ పరిమాణం వలన వివిధ ప్రాంతాల, రాష్ట్రాల మధ్య సమన్వయం సాధించడమనేది చాలా ప్రధానమైన అంశం. అయితే నీటి పంపకాలపై వివిధ ప్రాంతాలు, రాష్ట్రాల మధ్య తలెత్తిన వివాదాలు ప్రాజెక్టు నిర్మాణాల పురోగతిని అడ్డుకుంటున్నాయి. ప్రభుత్వాలు ఏర్పాటు చేసిన వివిధ ట్రిబ్యునళ్ళు, సంస్థల వలన సమస్యలు పరిష్కారం కాని సందర్భాలు చాలా ఉన్నాయి. 

## ప్రాజెక్టుల జాబితా

వర్గం:నదీలోయ ప్రాజెక్టులు
పిడుగురాళ్ల

**పిడుగురాళ్ల**, పల్నాడు జిల్లా చెందిన పట్టణం, పిడుగురాళ్ల మండల కేంద్రం.

## భౌగోళికం
జిల్లా కేంద్రమైన నరసరావుపేట నుండి వాయవ్య దిశలో 35 కి.మీ దూరంలో ఉంది. ఉమ్మడి గుంటూరు జిల్లా గుంటూరు పట్టణం నుండి పిడుగురాళ్ళకు 65 కిలోమీటర్ల దూరంలో ఉంది

## జనగణన గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 50,127. ఇందులో పురుషుల సంఖ్య 25,546, స్త్రీల సంఖ్య 24,581, గ్రామంలో నివాస గృహాలు 11,222 ఉన్నాయి. పట్టణ విస్తీర్ణము 3,149 హెక్టారులు.

## రవాణా సౌకర్యాలు
పిడుగురాళ్ల, పలు జాతీయ రహదారుల కూడలి. జాతీయ రహదారి 167A (భారతదేశం), నార్కెట్‌పల్లి - అద్దంకి - మేదరమెట్ల రహదారి ఇక్కడ కలుస్తాయి. గుంటూరు-నడికుడి - మాచర్ల రైలు మార్గం, హైదరాబాదు - నడికుడి - గుంటూరు రైలు మార్గం ఇక్కడ కలుస్తాయి. పగిడిపల్లి -నల్లపాడు విభాగంలోకి ఈ రైలు నిలయం వస్తుంది. ఇక్కడ కొత్త పిడుగురాళ్ల జంక్షన్ నుండి నడికుడి- శ్రీకాళహస్తి మార్గంలో శావల్యాపురం వరకు 46 కి.మీ. దూరం కొత్త రైలుమార్గం పనులు పూర్తయ్యాయి.

## విద్యా సౌకర్యాలు
మన్నెం పుల్లారెడ్డి జిల్లా పరిషత్తు ఉన్నత పాఠశాల: రాష్ట్రంలోనే విద్యార్థుల సంఖ్య ఎక్కువగా ఉన్న ప్రభుత్వ పాఠశాలలలో ఇది మూడవది. ఇక్కడ 1583 మంది విద్యార్థులు ఉన్నారు. 
### ఎస్.పి.బాలసుబ్రహ్మణ్యం మ్యూజిక్ ఎకాడమీ
పిడుగురాళ్ళలోని ఏ.బి.సి.విద్యాసంస్థల నిర్వాహకులు ఏ.కె.అయ్యంగార్‌కు సంగీతం అంటే ప్రాణం. వీరు హైదరాబాదులోని యూసఫ్‌గూడాలో ఒక రికార్డింగ్ స్టూడియో నిర్మించాడు. ఈ స్టూడియోని ప్రముఖ గాయకులు ఎస్.ప్.బాలసుబ్రహ్మణ్యం ప్రారంభించాడు. పిడుగురాళ్ళలో బాలుగారి అనుమతితో అయ్యంగార్, "శ్రీ బాలసుబ్రహ్మణ్యం మ్యూజిక్ అకాడమీ"ని రిజిస్టర్ చేయించి, తద్వారా పిల్లలకు సంగీతం, నాట్యం, సాహిత్యం, చిత్రలేఖనం నేర్పించుచున్నాడు.

## దర్శనీయ ప్రదేశాలు/దేవాలయాలు
*శ్రీ భోగలింగేశ్వర స్వామివారి ఆలయం: ఈ ఆలయం ఐదు శతాబ్దాల కాలం నాటిదని చారిత్రిక ఆధారాల ద్వారా తెలియుచున్నది. శివపరివార దేవతలతో అందంగా ఆహ్లాదకరంగా ఉన్న ఈ ఆలయ శోభ విశిస్టమైనది. ప్రతి సోమవారం విశేష పర్వదినాలలో ప్రత్యేక పూజలు విశేషంగా జరుగును.
*శ్రీ కనకదుర్గ అమ్మవారి ఆలయం
*శ్రీ దేవీ భూదేవీ సమేత శ్రీవేంకటేశ్వరస్వామివారి ఆలయం
*శ్రీ సరస్వతీ అమ్మవారి ఆలయం: ఈ ఆలయం, పిడుగురాళ్ళలోని నాగులగుగుడిలో ఉంది.
*శ్రీ సువర్చలా సమేత శ్రీ ప్రసన్నాంజనేయస్వామివారి ఆలయం: పిడుగురాళ్ళ పట్టణంలోని ప్రజాశక్తినగర్ లో ఉన్న ఈ ఆలయంలో, 2016,జనవరి-28వ తేదీ గురువారంనాడు, స్వామివారి కళ్యాణం వైభవంగా నిర్వహించారు.
*శ్రీ అయ్యప్ప స్వామి దేవస్థానం అయ్యప్ప 
 నగర్ పిడుగురాళ్ల ఈ దేవాలయం 
 పిడుగురాళ్ల నుంచి అద్దంకి నార్కెట్పల్లి 
 హైవేలో ఉన్నది ఈ దేవస్థానము 
లో ప్రతి సంవత్సరం 5000 మందికి 
 మాలాధారణ జరుగుతుంది స్వామివారికి 
 అభిషేకాలు ప్రత్యేకము ఈ దేవస్థానంలో 
 నవంబరు 16 నుండి డిసెంబరు 26 వరకు 
 భారీగా అన్నదాన కార్యక్రమం జరుగుతుంది 
 భక్తులు వేల సంఖ్యలో పాల్గొంటారు 
 ప్రతి సంవత్సరం
 పడిపూజ మహోత్సవం జరుగు తేదీలు
 1, జూన్15 దేవస్థానం ప్రతిష్ఠాదిన 
 మహోత్సవం
 2, నవంబరు 16 మండల కాలం ప్రారంభం 
 3, డిసెంబరు 26 మండల కాలంముగింపు
 4, జనవరి 1 నూతన సంవత్సరం
 5, జనవరి 14 మకర సంక్రాంతి, 
 జ్యోతి ప్రజ్వలన
 ప్రతిరోజు మహాగణపతి హోమం 
 జరుగుతుంది.

## మూలాలు

## వెలుపలి లింకులు

వర్గం:పల్నాడు జిల్లా పట్టణాలు
వర్గం:రెవెన్యూ గ్రామాలు కాని మండల కేంద్రాలు
నూజివీడు

**నూజివీడు**, ఆంధ్రప్రదేశ్ రాష్ట్రం లోని ఏలూరు జిల్లా లోని ఒక ముఖ్య పట్టణం. మామిడి తోటలకు, వీణలకు ప్రసిద్ధి.

## చరిత్ర
270x270px|thumb|నూజివీడు సెంటర్
పూర్వం రాజుల పరిపాలనలో ఈ పట్టణం ఉండేది. నూజివీడు రాజుల కోట నుండి విజయనగర ఆస్థానం వరకు ఒక సొరంగం ఉండేది.అది ప్రస్తుతం కరెంటు ఆఫీసుగా ఉన్న రాజుల కోటకు ఆగ్నేయంగా ఉండేది.ఈ కోట కోడిగుడ్డు సొన, మినుప పిండి, సున్నం వేసి నిర్మించారు. తరువాత ఆ కోటలో ఆ.ప్ర సాంఘిక సంక్షేమ బాలుర పాఠశాలగా ఏర్పాటు చేసింది.

## భౌగోళికం
జిల్లా కేంద్రమైన ఏలూరుకు వాయవ్యంగా 32 కి.మీ దూరంలో ఉంది. విజయవాడకి 50 కి.మీ దూరములో ఉంది. సముద్రమట్టానికి 28 మీ. ఎత్తు.

## జనగణన వివరాలు
2011 జనగణన ప్రకారం జనాభా 	58,590.

## పరిపాలన
నూజివీడు పురపాలక సంఘం పట్టణ పరిపాలన నిర్వహిస్తుంది.

## రవాణా సౌకర్యాలు
విజయవాడ, ఏలూరు నుండి రహదారి వ్యవస్థ ఉంది. సమీప రైల్వేస్టేషన్ ఏలూరులో ఉంది.

## విద్యా సౌకర్యాలు
*ఐ.ఐ.ఐ.టి నూజివీడు:- ఆంధ్ర ప్రదేశ్ రాష్ట్ర మాజీ ముఖ్య మంత్రి, వై.యస్.రాజశేఖర రెడ్డిచే పేద విద్యార్థుల కోసం స్థాపింపబడిన ప్రతిష్ఠాత్మకమైన రాజీవ్ గాంధీ సాంకేతిక వైఙ్ఞానిక విశ్వవిద్యాలయం.
*దర్మా అప్పారావు కాలేజీ:- ప్రతి యేడూ డీఏఆర్ కాలేజీలో బాస్కెట్ బాల్ పోటీలు, బాయ్స్ ఉన్నత పాఠశాలలో కబడ్డీ పోటీలు చాలా పెద్ద స్థాయిలో జరుగుతాయి.
*కృష్ణ యునివర్శిటీ ఉన్నత విద్యా కేంద్రం
*సారథి కాలేజ్ ఆఫ్ ఇంజినీరింగ్
*శ్రీ దత్తాత్రేయ యోగ, వ్యాయామ పాఠశాల
## దర్శనీయ ప్రదేశాలు

#**కుక్కల గేటు**, **గుర్రం గేటు**: నూజివీడు జమీందారులచే నిర్మించబడినవి
#శ్రీ వరసిద్ధి విఘ్నేశ్వరస్వామివారి ఆలయం: గొడుగువారిగూడెంలో వున్నది
#శ్రీ దుర్గా మల్లేశ్వరస్వామివారి ఆలయం: బస్సుస్టాండ్ రహదారిలో ఉన్న ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు. 
#కోట శివాలయం: డి.ఏ.ఆర్.రహదారిపై ఉన్నది
#శ్రీ ధన్వంతరీస్వామివారి ఆలయం: నూజివీడు పట్టణ శివారులలో ఉన్నది
#సరస్వతి దేవాలయం: ఆంధ్రప్రదేశ్‌లో కేవలం రెండు సరస్వతీదేవి ఆలయాలు మాత్రమే వున్నవి, ఒకటి బాసర అయితే రెండవది నూజివీడు.

## ఉత్పత్తులు
నూజివీడు మామిడి తోటలకు బాగా పేరున్న ప్రదేశం. పలు వందల రకాల మామిడి పళ్ళు ఇక్కడ లభించును. ప్రసిద్ధి చెందిన "నూజివీడు చిన్న రసం" పళ్ళకు నూజివీడు పుట్టినిల్లు.

### నూజివీడు వీణలు
పట్టణంలోని వెంకటేశ్వర కోవెల ప్రాంతములో వీణల తయరీ దుకాణాలు ఉన్నాయి. ఇక్కడ తయారుచేసిన వీణలకు, దేశంలోనే కాదు విదేశాలలో గూడా ప్రాచుర్యం ఉంది. రాజులకాలంలో ప్రారంభించిన వీణల తయారీదారులు ఇప్పటికీ తమ వృత్తిని కొనసాగించుచున్నారు. సరస్వతి, మయూర, విపంచి, డ్రాగన్, ఫోల్డింగ్, గోటు, మధుర వీణల తయారీలో షేక్ మాబు షేక్ మీరాసాహెబ్ నిష్ణాతులు. ఈ తండ్రీకొడుకులు రూపొందిన వీణలను ప్రముఖ వీణ చిట్టిబాబు, మంగళంపల్లి బాలమురళీకృష్ణ, నేదునూరి కృష్ణమూర్తి, ద్వారం భవన్నారాయణ, డాక్టర్ పినాకపాణి, శ్యాంసుందర్ వంటి విద్వాంసులు తమ కచేరీలకు కొనుగోలు చేసేవారు.

## నూజివీడు పట్టణ ప్రముఖులు
* ఎస్.వి. రంగారావు
* మాలతీ చందూర్
* ఎం.ఆర్. అప్పారావుగా ప్రసిద్ధిచెందిన మేకా రంగయ్య అప్పారావు 
* పాలడుగు వెంకట్రావు మాజీ శాసనసభ్యుడు కాంగ్రేస్ పార్టీ
* దశిక సూర్యప్రకాశరావు,స్వాతంత్ర్య సమరయోధుడు, రచయిత.

## ఇవికూడా చూడండి
*నూజివీడు శాసనసభ నియోజకవర్గం
*నూజివీడు సంస్థానం

## వనరులు


## వెలుపలి లింకులు

వర్గం:ఏలూరు జిల్లా పట్టణాలు
గూడూరు

**గూడూరు** లేదా **గూడూర్** పేరుతో చాలా వ్యాసాలు ఉన్నాయి. ఆ వ్యాసాల జాబితా ఇది.

## ఆంధ్రప్రదేశ్

* '''గూడూరు''' రెవెన్యూ డివిజను - నెల్లూరు జిల్లా లోని రెవెన్యూ డివిజను
* గూడూరు (నెల్లూరు జిల్లా) - నెల్లూరు జిల్లా లోని పట్టణం
* '''గూడూరు''' పురపాలక సంఘం (తిరుపతి జిల్లా) - గూడూరు పట్టణ పురపాలక సంఘం
* తూర్పు '''గూడూరు''' (r) - తిరుపతి జిల్లా గూడూరు మండలానికి చెందిన రెవెన్యూయేతర గ్రామం
* పశ్చిమ '''గూడూరు''' (r) - తిరుపతి జిల్లా గూడూరు మండలానికి చెందిన రెవెన్యూయేతర గ్రామం

* గూడూరు (కర్నూలు జిల్లా) - కర్నూలు జిల్లా గూడూరు మండలం లోని గ్రామం
* '''గూడూరు''' నగరపంచాయితీ (కర్నూలు జిల్లా) - కర్నూలు జిల్లా గూడూరు గ్రామ పంచాయితీ
* గూడూరు (కృష్ణా) - కృష్ణా జిల్లా గూడూరు మండలం లోని గ్రామం
* చిట్టిగూడూరు - కృష్ణా జిల్లా గూడూరు మండలం లోని గ్రామం
* గూడూరు (చింతూరు) - తూర్పుగోదావరి జిల్లా, చింతూరు మండలానికి చెందిన గ్రామం
* బిలకల గూడూరు -  నంద్యాల జిల్లా, గడివేముల మండలానికి చెందిన గ్రామం
* బలపన '''గూడూరు''' - వైఎస్‌ఆర్ కడప జిల్లా, పెద్దముడియం మండలానికి చెందిన గ్రామం
* భొట్ల '''గూడూరు''' -  మార్కాపురం జిల్లా, పామూరు మండలంలోని గ్రామం
* తోటపల్లిగూడూరు - I - నెల్లూరు జిల్లా, తోటపల్లిగూడూరు మండలం లోని గ్రామం
* తోటపల్లిగూడూరు - II - నెల్లూరు జిల్లా, తోటపల్లిగూడూరు మండలం లోని గ్రామం
* గూడూరు మండలం (కర్నూలు) - కర్నూలు జిల్లా లోని మండలం
* గూడూరు మండలం (కృష్ణా) - కృష్ణా జిల్లా లోని మండలం
* గూడూరు మండలం (నెల్లూరు జిల్లా) - నెల్లూరు జిల్లా లోని మండలం

## తెలంగాణ
* గూడూరు (మహబూబాబాద్ జిల్లా) - మహబూబాబాద్ జిల్లాలో ఒక మండలం

* గూడూరు, బీబీనగర్ - నల్గొండ జిల్లాలోని బీబీనగర్ మండలంలో ఒక గ్రామం
* గూడూరు (మిర్యాలగూడ) - నల్గొండ జిల్లాలోని మిర్యాలగూడ మండలంలో ఒక గ్రామం
* గూడూరు (కొత్తూరు) - రంగారెడ్డి జిల్లా, కొత్తూరు మండలానికి చెందిన గ్రామం 
* గూడూర్ (కమలాపూర్) - వరంగల్ (పట్టణ) జిల్లాలోని కమలాపూర్ మండలానికి చెందిన గ్రామం
* గూడూర్ (కాటారం) - జయశంకర్ భూపాలపల్లి జిల్లాలోని కాటారం మండలానికి చెందిన గ్రామం
* గూడూర్ (చిన్నచింతకుంట) - మహబూబ్ నగర్ జిల్లాలోని చిన్నచింతకుంట మండలానికి చెందిన గ్రామం
* గూడూర్ (మానూరు) - మెదక్ జిల్లాలోని మానూరు మండలానికి చెందిన గ్రామం
* గూడూర్ (దోమ) - వికారాబాదు జిల్లాలోని దోమ మండలానికి చెందిన గ్రామం

## ఇంటిపేరు
గూడూరు ఇంటిపేరుగా కలిగిన వ్యక్తుల వ్యాసాలు

* గూడూరు వెంకటాచలం - వ్యవసాయ శాస్త్రవేత్త
* గూడూరు శేషారెడ్డి - స్వాతంత్ర్య సమర యోధుడు
* గూడూరు గోపాలరావు - సూక్ష్ంజీవుల అధ్యయన శాస్త్రవేత్త 
* గూడూరు రాజేంద్రరావు - రచయిత
* '''గూడూరు''' సీతామహాలక్ష్మి - అవయవదాన ఉద్యమకారిణి
*
భవనం వెంకట్రామ్

**భవనం వెంకట్రామ్** (జూలై 18, 1931 - ఏప్రిల్ 7, 2002) అని అందరూ పిలిచే **భవనం వెంకట్రామిరెడ్డి** ఆంధ్ర ప్రదేశ్ రాష్ట్ర 9వ ముఖ్యమంత్రి. ఇతను 1982 ఫిబ్రవరి 24 నుండి సెప్టెంబరు 20 వరకు ఏడు నెలల పాటు రాష్ట్రానికి ముఖ్యమంత్రిగా ఉన్నాడు. రాష్ట్ర ముఖ్య మంత్రులు నారా చంద్రబాబునాయుడు, వై.ఎస్.రాజశేఖరరెడ్డి ఇతని మంత్రివర్గం లోనే కలసి మంత్రులుగా పనిచేశారు.

వెంకట్రామ్ 1931 జూలై 18 న గుంటూరు జిల్లా ముప్పాళ్ల మండలం గోళ్లపాడు గ్రామంలో జన్మించాడు. ఇతను గుంటూరు పట్టణంలో న్యాయవాద వృత్తి ప్రాక్టీసు చేసేవాడు. రాజకీయాలలో రాకముందు ఇతను పూర్వపు ఆంధ్ర రాష్ట్ర ప్రభుత్వములో మంత్రిగా పనిచేసిన కందుల ఓబులరెడ్డి దగ్గర పర్సనల్ అసిస్టెంటుగా పనిచేశాడు.

## రాజకీయ జీవితం
1978లో మర్రి చెన్నారెడ్డి ప్రభుత్వములో విద్యా శాఖా మంత్రిగా చేరి శాసన మండలికి నియమితుడైనాడు. వెంకట్రామిరెడ్డి కుల రాజకీయాలకు వ్యతిరేకముగా పేరులోని రెడ్డి విడచి ఆ తరువాత అధికారములోకి వచ్చిన అంజయ్య మంత్రివర్గములో కూడా మంత్రిగా కొనసాగాడు.

1982లో ఇతను కాంగ్రేసు పార్టీ అధిష్టానవర్గం అండతో ముఖ్యమంత్రి అయ్యాడు. అతని ప్రమాణ స్వీకారోత్సవానికి తన పాత రూం మేట్ ఎన్.టి.రామారావుని ఆహ్వానించాడు. అప్పడే రామారావుకు రాజకీయాలలోకి రావలన్న ఆలోచనకు బీజం పడిందని చెబుతారు. పలనాడు ప్రాంతానికి చెందిన వెంకట్రాం నందమూరి తారక రామారావుకు గుంటూరులోని ఆంధ్రా క్రిస్టియన్ కళాశాల (ఎ.సి.కాలేజి)లో చదివే రోజులలో సన్నిహిత స్నేహితుడు. 7 నెలల పాలన తర్వాత ఇతను అధిష్టాన వర్గం కోరిక మేరకు రాజీనామా చేసి కోట్ల విజయభాస్కరరెడ్డి ముఖ్యమంత్రి అయ్యేందుకు మార్గం సుగుమం చేశాడు. 1982లో దేశములోనే మొదటిదైన ఆంధ్రప్రదేశ్ సార్వత్రిక విశ్వవిద్యాలయం (ఓపెన్ యూనివర్శిటీ) ను నెలకొల్పడం వెంకట్రామ్ ముఖ్యమంత్రిగా సాధించిన పనులలో ఒకటి. కొంతకాలం రాజకీయ సన్యాసం తరువాత వీ.పీ.సింగ్ జనతా దళ్ పార్టీలో చేరి తిరిగి కాంగ్రేసు కొచ్చాడు. 2000లో రాం విలాస్ పాశ్వాన్, లోక్ జన శక్తి అనే కొత్త పార్టీ పెట్టినప్పుడు ఆ పార్టీ ఆంధ్ర ప్రదేశ్ శాఖకు అధ్యక్షుడయ్యాడు.

## వ్యక్తిగత జీవితం
ఇతని భార్య భవనం జయప్రద 1967 నుండి 1978 వరకు వినుకొండ నియోజక వర్గం నుండి శాసనసభ సభ్యురాలు. ఈమె పి.వి.నరసింహారావు మంత్రివర్గములో విద్యుచ్ఛక్తి శాఖా మంత్రిగా, జలగం వెంగళరావు మంత్రివర్గములోను మంత్రిగా పనిచేసింది. వీరికి ఇద్దరు కుమార్తెలు.

## మరణం
వెంకట్రామ్ 2002 ఏప్రిల్ 7 న 71 సంవత్సరాల వయసులో గుండెపోటుతో హైదరాబాదులోని మహావీర్ ఆసుపత్రిలో మరణించాడు.

## మూలాలు

 

వర్గం:2002 మరణాలు
వర్గం:పేరులో కులసూచికను విడిచిపెట్టిన ఆంధ్రప్రదేశ్ వ్యక్తులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లాకు చెందిన రాష్ట్ర మంత్రులు
వర్గం:గుంటూరు జిల్లాకు చెందిన శాసనమండలి సభ్యులు
వర్గం:గుంటూరు జిల్లాకు చెందిన ముఖ్యమంత్రులు
వర్గం:గుంటూరు జిల్లా న్యాయవాదులు
మర్రి చెన్నారెడ్డి

**మర్రి చెన్నారెడ్డి** (జనవరి 13, 1919 - డిసెంబర్ 2, 1996) రెండు పర్యాయాలు ఉమ్మడి ఆంధ్రప్రదేశ్ ముఖ్యమంత్రి, భారత జాతీయ కాంగ్రేసు పార్టీకి చెందిన రాజకీయ నాయకుడు. ఇతను ఉత్తర ప్రదేశ్, పంజాబ్, రాజస్థాన్, తమిళనాడు రాష్ట్రాలకు గవర్నరుగా కూడా పనిచేశాడు.చేనేత, లఘు పరిశ్రమల శాఖ

## జననం
చెన్నారెడ్డి జనవరి 13, 1919న ప్రస్తుత వికారాబాదు జిల్లా, వికారాబాదు తాలూకాలోని మార్పల్లి మండలం లోని సిరిపురం గ్రామములో జన్మించాడు. ఇతని తండ్రి మర్రి లక్ష్మారెడ్డి.చెన్నారెడ్డి 1941లో ఎం.బి.బి.ఎస్ డిగ్రీ పొందాడు. తర్వాతి రోజులో వరంగల్ లోని గాంధీ ఆసుపత్రిలో డాక్టర్ గా పనిచేశాడు తర్వాత రోజుల్లో ఆంధ్ర యువజన సమితి, విద్యార్థి కాంగ్రెసును స్థాపించాడు. ఇవే కాక అనేక విద్యార్థి, యువత, విద్యా, అక్షరాస్యత, సాంస్కృతిక సంస్థలలో చురుకుగా పాల్గొనేవాడు.ఇతను హైదరాబాద్ అనే ఒక వారపత్రికకు రెండు సంవత్సరాల పాటు సంపాదకత్వము వహించాడు. అంతే కాక అనేక పత్రికలలో వ్యాసాలు కూడా ప్రచురించాడు. చెన్నారెడ్డి అప్పటి హైదరాబాదు రాష్ట్రములోని స్వాతంత్ర్యోద్యమములో పాల్గొన్నాడు.1942లో ఆంధ్ర మహాసభ ప్రధాన కార్యదర్శిగా పనిచేశాడు. 1978 లో కాంగ్రెస్ చీలిక సమయంలో మర్రి చెన్నారెడ్డి శ్రీమతి ఇందిరాగాంధీ వర్గంలో చేరి అప్పటి సమైక్య ఇందిరా కాంగ్రెస్ అప్పటి ఉమ్మడి ఆంధ్ర ప్రదేశ్ కు నాయకత్వ సారథ్యం వహించి సుమారు 175 నియోజక వర్గాలలో విజయం చేకూర్చి ఆంధ్ర ప్రదేశ్ ముఖ్యమంత్రి పదవిని చేపట్టినారు.

## రాజకీయ జీవితం
గాంధీజీ పిలుపు మేరకు 1935లో ఆంధ్రమహాసభలో పాల్గొన్నారు. అది ఆయన రాజకీయ అరంగేట్రం. కార్యకర్తగా, సమావేశకర్తగా, ఖాదీ ప్రచారకుడుగా, గాంధేయుడుగా, విద్యార్థి నాయకుడుగా, ఆంధ్ర విద్యార్థి కాంగ్రెస్‌ వ్యవస్థాపకుడుగా అనేక స్థాయిల్లో పనిచేసి అనుభవాన్ని సంపాదించారు. 1938లో జైలు శిక్షను అనుభవించారు.

## మరణం
డిసెంబర్ 2,1996లో చెన్నారెడ్డి మరణించాడు. ప్రస్తుతం చెన్నారెడ్డి సమాధి హైదరాబాదులోని ఇందిరా పార్కు ఆవరణలో ఉంది. తెలంగాణ కోసం తెలంగాణ ప్రజా సమితి పార్టీ పెట్టి అన్ని సీట్లు గెలిచి, ఆ పార్టీని కాంగ్రెసులో విలీనం చేశాడు.

## మూలాలు

## బయటి లింకులు
*ఉత్తరప్రదేశ్ గవర్నరుగా చెన్నారెడ్డి 
* [మహానాయకుడు మర్రి చెన్నారెడ్డి పేరుతో [ఆదిరాజు వెంకటేశ్వరరావు] రాసిన చెన్నారెడ్డి జీవితచరిత్ర]

వర్గం:1919 జననాలు
వర్గం:ఆంధ్రప్రదేశ్ ముఖ్యమంత్రులు
వర్గం:1996 మరణాలు
వర్గం:తమిళనాడు గవర్నర్లు
వర్గం:ఉత్తర ప్రదేశ్ గవర్నర్లు
వర్గం:రాజ్యసభ సభ్యులు
వర్గం:తెలంగాణ రాజకీయ నాయకులు
వర్గం:పెద్దమనుషుల ఒప్పందంలో పాలుపంచుకున్న తెలంగాణ వ్యక్తులు
వర్గం:రాజస్థాన్ గవర్నర్లు
ఇబ్రహీంపట్నం (ఎన్టీఆర్ జిల్లా)

**ఇబ్రహీంపట్నం**, ఆంధ్రప్రదేశ్ రాష్ట్రం లోని ఎన్టీఆర్ జిల్లా, ఇబ్రహీంపట్నం మండలానికి చెందిన గ్రామం, జనగణన పట్టణం.ఇబ్రహీంపట్నం మండలానికి పరిపాలనా కేంద్రం

## జనాభా గణాంకాలు

2011 జనాభా గణాంకాల ప్రకారం జనాభా -మొత్తం 29432 -పురుషులు 13690 -స్త్రీలు 15742 -గృహాలు 5572 -అక్షరాస్యులు 20673
2001జనాభా గణాంకాల ప్రకారం జనాభా - మొత్తం 91245 -పురుషులు 46772 -స్త్రీలు 44482

## సమీప గ్రామాలు
గుంటుపల్లి 4 కి.మీ, తేలప్రోలు 4 కి.మీ, బత్తినపాడు 5 కి.మీ, రాయనపాడు 6 కి.మీ, కొండపల్లి 3 కి.మీ chulukru 

## రవాణా సౌకర్యాలు
ఇబ్రహీంపట్నం, కొండపల్లి నుండి రోడ్డురవాణా సౌకర్యం ఉంది. రైల్వేస్టేషన్: విజయవాడ 17 కి.మీ

## విద్యాసౌకర్యాలు

*ఎఎఐఎంఎస్:- ఇబ్రహీంపట్నం కృష్ణానదీ శివారు ప్రాంతంలో, 2017, జూన్ 14 న అమరావతి అమెరికన్ ఇన్స్‌టిట్యూట్ ఆఫ్ మెడికల్ సైన్సెస్ (A.A.I.M.S) స్థాపనకు శంకుస్థాపన నిర్వహించెదరు.
*జాకీర్ హుస్సేన్ కళాశాల.
*జిల్లా పరిషత్తు ఉన్నత పాఠశాల:- ఈ పాఠశాలలో వ్యాయామ ఉపాధ్యాయులుగా పనిచేయుచున్న వై.వి.నారాయణరావు, ఇటీవల బీహరు రాష్ట్ర బాల్ బ్యాడ్ మింటన్ అసోసిసియేషన్ నిర్వహించిన పోటీలలో రిఫరీగా వ్యవహరించి, మన్ననలు పొంది, జాతీయస్థాయి రిఫరీగా ఎంపికైయ్యాడు.
*గిరిజన బాలుర వసతి గృహం.
*మండల పరిషత్తు ప్రాథమిక పాఠశాల, ప్రసాదునగర్.
*అన్నమ్మ బధిరుల పాఠశాల.

## మౌలిక వసతులు

### ప్రాధమిక వ్యవసాయ సహకార పరపతి సంఘం
### ప్రాథమిక ఆరోగ్య కేంద్రం
ప్రపంచ ఆరోగ్య దినోత్సవం సందర్భంగా, ఈ వైద్యశాలను కృష్ణా జిల్లా వైద్య, ఆరోగ్య శాఖ పురస్కారానికి ఎంపిక చేసింది. ఈ వైద్యశాల వైద్యులు పద్మావతి, ఈ పురస్కారాన్ని, 2017, ఏప్రిల్ 7న విజయవాడలో, కృష్ణా జిల్లా సంయుక్త కలెక్టర్ గంధం చంద్రుడు చేతులమీదుగా అందుకున్నారు.
### బ్యాంకులు
ఆంధ్రా బ్యాంక్. 
## సాగునీటి సౌకర్యం
గజరాజు చెరువు.
## గ్రామ పంచాయితీ

*20 వార్డులున్న ఈ గ్రామ పంచాయతీ ఏర్పడిన తొలిరోజులలో ఆవుల స్వరాజ్యలక్ష్మి 5 నెలలు ఈ గ్రామ సర్పంచిగా పనిచేసింది. 2001 లో జోగి నాగమణి, 2006 లో మల్లెల అనంతపద్మనాభరావు ఈ గ్రామానికి సర్పంచులుగా ఎన్నికైనాడు.
*2013 లో ఈ గ్రామ పంచాయతీకి జరిగిన ఎన్నికలలో అజ్మీరా స్వర్ణ సర్పంచిగా గెలుపొందింది. ఉపసర్పంచిగా కనకదుర్గ ఎన్నికైంది.

## దర్శనీయ ప్రదేశాలు/దేవాలయాలు
**శ్రీ వేంకటేశ్వరస్వామివారి ఆలయం**: స్థానిక ఏ-కాలనీలోని ఈ ఆలయంలో, 2017,జూన్-15వతేదీ గురువారంనాడు, స్వామివారి వార్షిక బ్రహ్మోత్సవాలలో భాగంగా, స్వామివారికి గరుడోత్సవ సేవలు నిర్వహించారు. శుక్రవారం ఉదయం వసంతోత్సవం, చక్రస్నానం, పూర్ణాహుతి నిర్వహించారు. ఈ బ్రహ్మోత్సవాల సందర్భంగా, మద్యాహ్నం సమయంలో భక్తులకు అన్నసమారాధన నిర్వహించుచున్నారు.

**శ్రీ అభయసాయి మందిరం:** ఈ ఆలయం స్థానిక ఎ-కాలనీలో ఉంది.

**శ్రీ ఆంజనేయస్వామివారి ఆలయం:** ఈ ఆలయం స్థానిక ఎ-కాలనీలో ఉంది.

**శ్రీ అంకమ్మతల్లి ఆలయం:** ఈ ఆలయం స్థానిక ఫెర్రీ వద్ద ఉంది.

**శ్రీ చెన్నకేశవస్వామివారి ఆలయం, శ్రీ నరసింహస్వామివారి ఆలయం:** గ్రామంలోని శ్రీ అంకమ్మ తల్లి ఆలయ ఆవరణలో ఈ రెండు ఆలయాలు నెలకొనియున్నవి.

## ప్రధాన పంటలు
వరి, అపరాలు, కాయగూరలు
## ప్రధాన వృత్తులు
వ్యవసాయాధారిత వృత్తులు .
## గ్రామ ప్రముఖులు

* ఆచంట వెంకటరత్నం నాయుడు, పౌరాణిక కళాకారుడు.

## గ్రామ విశేషాలు
గన్నవరానికి చెందిన **నిడమర్తి నానితావర్మ** అనే విద్యార్థిని, స్థానిక పాఠశాలలో ఏడవ తరగతి చదివే సమయంలో. 2017, మార్చి‌లో "నాసా" నిర్వహించిన ఒక పరీక్ష వ్రాసి, అర్హత సాధించి 2017, మే నెలలో అమెరికా వళ్ళి, అక్కడ నాసాలో "ప్రపంచంపై కాలుష్యం ప్రభావం" అను అంశంపై మాట్లాడింది.

## మూలాలు

## వెలుపలి లంకెలు

వర్గం:కృష్ణా జిల్లా
వర్గం:రెవెన్యూ గ్రామాలు కాని మండల కేంద్రాలు
వర్గం:ఎన్టీఆర్ జిల్లా జనగణన పట్టణాలు
కంకిపాడు

**కంకిపాడు**, ఆంధ్రప్రదేశ్ రాష్ట్రం, కృష్ణా జిల్లాలోని ఇదేపేరుతో ఉన్న కంకిపాడు మండలం లోని జనగణన పట్టణం. కంకిపాడు మండల ప్రధాన పరిపాలనా కేంద్రం, ఇది రెవెన్యూయేతర గ్రామం. ఇది సముద్రమట్టానికి 24 మీ. ఎత్తులో ఉంది..

## విద్యా సౌకర్యాలు
* జిల్లా పరిషత్తు ఉన్నత పాఠశాల.
* మండల పరిషత్తు ప్రాథమిక పాఠశాల, లాకుగూడెం. 
* సెయింట్ మేరీస్ పాఠశాల. 
* కృషి ప్రాథమికోన్నత పాఠశాల. 
* ఎస్.ఎస్. ప్రగ్న్య జూనియర్ పాఠశాల.
* శ్రీ చైతన్య టెక్నో స్కూల్

## గ్రామ ప్రముఖులు
thumb|వాగార్జున సాగర్ వద్ద ఉన్న కె.ఎల్.రావు విగ్రహం

* కె.ఎల్.రావు ('''కానూరి లక్ష్మణరావు) ''' - కంకిపాడు గ్రామంలో 1902 లో జన్మించాడు.ప్రముఖ ఇంజనీరు, రాజకీయ నాయకుడు. నాగార్జునసాగర్ ప్రాజెక్టు సాకారం కావడానికి ఇతను బాగా కృషి చేశాడు. పదవీ విరమణ చేసాక కేంద్రంలోని నెహ్రూ మంత్రివర్గంలో నీటిపారుదల శాఖా మంత్రిగా పనిచేసాడు.
*కోట శ్రీనివాసరావు - *కోట* అని ముద్దుగా పిలువబడే **కోట శ్రీనివాసరావు** తెలుగు సినిమా నటుడు. కృష్ణా జిల్లా కంకిపాడుకు చెందిన కోట శ్రీనివాసరావు తండ్రి కోట సీతారామాంజనేయులు కంకిపాడులో ప్రసిద్ధి చెందిన వైద్యుడు.

## రవాణా సౌకర్యాలు
కంకిపాడు, మానికొండ, పెనమలూరు నుండి రోడ్దురవాణా సౌకర్యం ఉంది. సమీప రైల్వేస్టేషన్: విజయవాడలో ఉంది.

## ప్రధాన గ్రామీణ రహదారులు
* కంకిపాడు - గొడవర్రు
* నెప్పల్లి - కుందేరు

## బ్యాంకులు
*ది కృష్ణా జిల్లా కేంద్ర సహకార బ్యాంక్ లిమిటెడ్
*ది కరూర్ వైశ్యా బ్యాంక్ లిమిటెడ్., కంకిపాడు
*సప్తగిరి గ్రామీణ బ్యాంక్.
*ది కంకిపాడు మండల కో-ఆపరేటివ్ బిల్డింగ్ సొసైటీ లిమిటెడ్
 
### కంకిపాడు డైరీ
కంకిపాడులో ఈ డైరీని 2011లో 3 కోట్లరూపాయల వ్యయంతో ఏర్పాటు చేసారు. తొలిదశలో లక్ష్యాన్ని మించి పాలసేకరణ జరిగింది. కానీ రెండు సంవత్సరాల అనంతరం, ఇది, నిర్వహణపరమైన లోపాలతో మూతబడింది.

### రైతు బజారు
స్థానిక రహదారి బంగళా ఆవరణలో, 2013, మార్చి‌లో 20 రైతు దుకాణాలు, నాలుగు డ్వాక్రా దుకాణాలతో ప్రారంభమైన ఈ రైతుబజార్, ప్రస్తుతం 37 దుకాణాలకు చేరింది. మొదటి సంవత్సరం రోజుకు సగటున ఒక లక్ష రూపాయల కొనుగోళ్ళు జరుగగా, ఇప్పుడు నాలుగు లక్షల రూపాయలకు పెరిగింది. ఈ రైతుబజారులో దుకాణాన్ని కేటాయించడానికి, రెవెన్యూ, వ్యవసాయ, ఉద్యానశాఖ అధికారులు జియో ట్యాగింగ్ విధానాన్ని అనుసరించుచున్నారు. దీనితో వాస్తవంగా కూరగాయలు సాగుచేయుచున్నవారికే ఇక్కడ దుకాణం లభించుచున్నది. అందువలననూ, ప్రభుత్వం జరీ చేసిన మార్గదర్శకాలు కఠినంగా ఉండటంతో, దళారుల బెడద చాలా తగ్గిపోయింది. 50 గ్రామాలకు ప్రధాన కూడలి అయిన ఈ రైతు బజార్ లో, విజయవాడ రైతుబజారులోని ధరలనే అమలుచేస్తున్నారు.

## సాగు/త్రాగునీటి సౌకర్యం
చాలా సంవత్సరాల తరువాత, **స్వచ్ఛ భారత్** కార్యక్రమంలో భాగంగా, ఈ చెరువు ప్రక్షాళన పనులను, 2016, మే-10న ప్రారంభించారు.

## ప్రధాన పంటలు
వరి, అపరాలు, కాయగూరలు.

## ప్రధాన వృత్తులు
వ్యవసాయం, వ్యవసాయాధారిత వృత్తులు
 
## దర్శనీయ ప్రదేశాలు/దేవాలయాలు
• ఆరోగ్య మాత దేవాలయము కంకిపాడు 
*శ్రీ గంగాపార్వతీ సమేత రామలింగేశ్వరాలయం
*శ్రీ చెన్నకేశవస్వామి ఆలయం (విష్ణాలయం)
*శ్రీ గొంతేనమ్మ అమ్మవారి ఆలయం.
*శ్రీ కోదండ రామాలయం (పాత పెట్రోలు బానికి ఎదుట ఉంది)
*శ్రీ రమా సహిత సత్యనారాయణస్వామివారి ఆలయం.
*స్థానిక గన్నవరం రహదారి విస్తరణలో భాగంగా తొలగించిన పోతురాజు విగ్రహాన్ని, గంగానమ్మ ఆలయంలో శాస్త్రోక్తంగా పునఃప్రతిష్ఠించారు.

## మూలాలు


## వెలుపలి లంకెలు

వర్గం:జనగణన పట్టణాలు
వర్గం:కృష్ణా జిల్లా
వర్గం:రెవెన్యూ గ్రామాలు కాని మండల కేంద్రాలు
వర్గం:కృష్ణా జిల్లా జనగణన పట్టణాలు
గన్నవరం (అయోమయ నివృత్తి)

**గన్నవరం** పేరుగల గ్రామాల లింకులు

## ఆంధ్రప్రదేశ్
* గన్నవరం (కృష్ణా జిల్లా), -- కృష్ణా జిల్లాకు చెందిన ఒక గ్రామం, మండలం.
* గన్నవరం (మండవల్లి)--- కృష్ణా జిల్లా, మండవల్లి మండలానికి చెందిన గ్రామం 
* టి.గన్నవరం--- కృష్ణా జిల్లా, మైలవరం, కృష్ణా మండలానికి చెందిన గ్రామం
* గన్నవరం (వై.రామవరం మండలం)--- తూర్పు గోదావరి జిల్లా, వై.రామవరం మండలానికి చెందిన గ్రామం 
* పి.గన్నవరం మండలం--- తూర్పు గోదావరి జిల్లాకు చెందిన ఒక, మండలం.
* పాత గన్నవరం--- తూర్పు గోదావరి జిల్లా, పి.గన్నవరం మండలానికి చెందిన గ్రామం
* గన్నవరం (నాతవరం మండలం)--- విశాఖపట్నం జిల్లా, నాతవరం మండలానికి చెందిన గ్రామం
* గన్నవరం, వెలిగండ్ల--- ప్రకాశం జిల్లా, వెలిగండ్ల మండలానికి చెందిన గ్రామం 
* గన్నవరం, యద్దనపూడి'''--- ప్రకాశం జిల్లా, యద్దనపూడి మండలానికి చెందిన గ్రామం

## తెలంగాణ
* గన్నవరం (కోటగిరి మండలం)--- నిజామాబాదు జిల్లా, కోటగిరి మండలానికి చెందిన గ్రామం
* గన్నవరం, వైరా--- ఖమ్మం జిల్లా, వైరా మండలానికి చెందిన గ్రామం 
* గన్నవరం (భద్రా)--- ఖమ్మం జిల్లా, భద్రాచలం మండలానికి చెందిన గ్రామం 
* గన్నవరం (జెడ్)--- ఖమ్మం జిల్లా, చర్ల మండలానికి చెందిన గ్రామం
సంగారెడ్డి

**సంగారెడ్డి**, తెలంగాణ రాష్ట్రం, సంగారెడ్డి జిల్లా, సంగారెడ్డి మండలానికి చెందిన పట్టణం.ఇది మంజీరా నది ఒడ్డున ఉంది. అందమైన మంజీరా నది, సింగూరు డ్యాం జలాశయం ఇక్కడి చూడదగ్గ ప్రదేశాల్లో కొన్ని.సింగూరు జలాశయం హైదరాబాదు నగరానికి ప్రధానమైన తాగునీటి వనరు. సంగారెడ్డికి ఆ పేరు రాణి శంకరాంబ కుమారుడు సంగ నుండి వచ్చింది. శంకరాంబ నిజాం కాలంలో మెదక్ రాణి. ఇది మెదక్ నుండి దాదాపు 72 కి.మీ, హైదరాబాద్ మహాత్మాగాంధీ బస్సు స్టేషన్ నుండి 65కి.మీ. దూరంలో ఉంది. హైదరాబాద్ - ముంబై (జాతీయ రహదారి 9) హైవేలో ఉంది. ఇక్కడ సంగారెడ్డి ప్రభుత్వ వైద్య కళాశాల ఉంది.

ఇక్కడకి దగ్గరలో వైకుంఠపురం శ్రీ వేంకటేశ్వరాలయం, శ్రీ రామ మందిరం, గణపతి దేవాలయం, సాయిబాబా దేవాలయం ప్రసిద్ధ ఆలయాలు ఉన్నాయి. ఇక్కడ వేడుకలు అత్యంత శోభయమానంగా జరుగుతాయి ముఖ్యంగా వైకుంఠఏకాదశి.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని ఇదే మండలంలో ఉండేది.

## రవాణా సదుపాయాలు
ఇది రెవెన్యూ డివిజన్ కేంద్ర స్థానమైనా రైల్వేస్టేషన్ లేదు.దగ్గరలో శంకరపల్లిలో రైల్వేస్టేషన్ ఉంది.

సంగారెడ్డి పట్టణం నుండి హైదరాబాద్, జహీరాబాద్, సిద్దిపేట, పటాన్‌చెరు

, నర్సాపూర్, మెదక్, గజ్వేల్, శంకర్‌పల్లి, సదాశివపేట, నారాయణఖేడ్, తాండూరు, వికారాబాద్, పిట్లం, శంకరంపేట, బాన్సువా హన్మకొండడ ఒంగోలు, గుంటూరు,,,, కర్ణాటకలోని బీదర్, హుమ్నాబాద్, భాల్కి, గుల్బర్గా, బసవకళ్యాణ్,, మహారాష్ట్రలోని ముంబై, షోలాపూర్, డెగ్లూర్, ఉద్గీర్, నాందేడ్, తెలంగాణ రాష్ట్ర రోడ్డు కార్పొరేషన్ ద్వారా బస్సులు నడుస్తున్నాయి.

## ప్రముఖులు

* సుజాత దీక్షిత్: తెలుగు నాటకరంగ, టీవీ, సినిమా నటి, వ్యాఖ్యాత.

## అభివృద్ధి పనులు
సంగారెడ్డి ప‌ట్ట‌ణ కేంద్రంలో 15 కోట్ల‌ రూపాయలతో నిర్మించిన రెండు వాట‌ర్ ట్యాంక్‌ల‌ను, సంగారెడ్డి మున్సిప‌ల్ కాంప్లెక్స్‌ను, చింత‌ల‌ప‌ల్లిలో బ‌స్తీ ద‌వఖానాను, సంగారెడ్డి జిల్లా ఆస్పత్రిలో డెడికేటెడ్ పీడియాట్రిక్ కేర్ యూనిట్ ను 2022 జూలై 19న తెలంగాణ రాష్ట్ర ఆర్థిక‌, వైద్యారోగ్య శాఖామంత్రి టి. హ‌రీశ్‌రావు ప్రారంభించాడు. బీసీ బాలిక‌ల కాలేజీ హాస్ట‌ల్ భ‌వ‌నానికి శంకుస్థాప‌న చేశాడు. ఈ కార్యక్రమంలో జిల్లా స్థానిక ప్రజాప్రతినిథులు, అధికారులు పాల్గొన్నారు.

## మూలాలు

## వెలుపలి లంకెలు

వర్గం:తెలంగాణ నగరాలు, పట్టణాలు
వర్గం:తెలంగాణ పర్యాటక ప్రదేశాలు
వర్గం:వ్యక్తుల పేరుతో ఉన్న తెలంగాణ జిల్లాలు
వర్గం:వ్యక్తుల పేరుతో ఉన్న జిల్లాలు
గణపవరం (అయోమయ నివృత్తి)

**గణపవరం** పేరుతో ఉన్న ప్రాంతాలు:

## మండలాలు
#గణపవరం(ప.గో), పశ్చిమగోదావరి జిల్లా

## గ్రామాలు
#గణపవరం(కర్ల), బాపట్ల జిల్లా
#గణపవరం (మునగాల), నల్గొండ జిల్లా
#గణపవరం (కోదాడ), నల్గొండ జిల్లా
#గణపవరం (బుట్టాయగూడెం మండలం), పశ్చిమ గోదావరి జిల్లా
#గణపవరం (మైలవరం), కృష్ణా జిల్లా 
# గణపవరం (రాజుపాలెం) - పల్నాడు జిల్లా, రాజుపాలెం మండలం
యునిక్సు ప్రోగ్రాముల చిట్టా

thumb|యునిక్స్ చరిత్ర
ఈ దిగువ చిట్టా యునిక్సు ఆపరేటింగు సిస్టము యొక్క కంప్యూటరు ప్రోగ్రాములను కలిగి ఉంటుంది. ఇందులోని కొన్ని ప్రోగ్రాములు ప్రతి యునిక్సు వంటి ఆపరేటింగు సిస్టము పైనా చూడగలము, నిజానికి కొన్ని సామాన్య ఉపకరణులయిన ls, యునిక్సు షెల్లు వంటివి లేకుండా యునిక్సు వంటి ఆపరేటింగు సిస్టమును ఊహించుకోలేము. కానీ మరికొన్ని మాత్రము ప్రత్యేక కారణాలతో అభివృద్ధిచేయబదిన ఉపకరణులు. చివరిగా కొన్ని ప్రత్యేక అప్లికేషనులు కేవలము యునిక్సు కోసము మాత్రమే వ్రాయబడినవి ఇవ్వబడినవి. 

చాలా యంయస్-డాస్ ఆదేశాలు ఈ యునిక్సు ఆదేశాలకు దగ్గర పోలికలతోనో లేదా ఈ ఆదేశాలపై ఆధారపడో అభివృద్ధి చేయబడినాయి. మరింత సమాచారము కోసము యంయస్-డాస్ ఆదేశాల చిట్టాను చూడండి. 
## బయటి లింకులు
* FSF/UNESCO Free Software Directory – A catalog of useful free software
* Freshmeat software catalog – The Web's largest index of Unix and cross-platform software
* SourceForge – The world's largest development and download repository of Open Source code and applications 
* Linux Links: Software – Linux software catalog
* Linux Online - Applications – Linux software catalog

Unix programs
వర్గం:Unix software
లినక్సు పుస్తకముల చిట్టా

వర్గముల ఆధారముగా విభజించిన లినక్సు పుస్తకాల చిట్టా

## ప్రారంభకులకు

*ఓ రియల్లీ లినక్సు కుక్ బుక్ రచయత : కార్లా స్క్రోడర్ .ఐ యస్ బి యన్ 0596003919.
* ది లినక్సు కుక్ బుక్, రెండవ ముద్రణ, రచయత: మికాయిల్ స్టుట్జ్, ఎత్తులు, జిత్తులు, పద్ధతులు - రోజువారీ ఉపయోగం కోసం ఐ యస్ బి యన్ 1593270313.

## మధ్య స్థాయి వారికి
*ఓరియల్లీ లినక్సు సర్వర్ హాక్స్ రచతత: మిట్చ్ టుల్లోచ్ . ఐ యస్ బి యన్ 0596004613.
* ఓరియల్లీ లినక్సు సెక్యూరిటీ కుక్ బుక్ రచయత: డేనియల్ జే బరట్ట్, రాబర్ట్ జీ బైర్న్స్, రిచర్డ్ సిల్వరుమన్ .ఐ యస్ బి యన్ 0596003919.

## ఉన్నత స్థాయి వారికి
* సెక్యూరింగు, ఆప్టిమైజింగ్ లినక్సు :ది హాకింగ్ సొల్యుషన్ రచయత గెర్హార్డ్ మౌరాని .ఐ యస్ బి యన్ 0968879314.

## లినక్సు డెస్కుటాపు
* ఓరియల్లీ లినక్సు డెస్క్టాపు హాక్స్ రచయిత: జోనో బాకాన్, నికోలస్ పెట్రెలే . ఐ యస్ బి యన్ 0596009119.

## ప్రోగ్రామింగు / అభివృద్ధి
* లినక్సు డివైసు డ్రైవర్లు , మూడవ ముద్రణ రచయత: జొనాథన్ కోర్బెట్, అలెస్సండ్రో రుబిని, గ్రెగ్ క్రోచ్ హార్ట్మన్ 
* జినోము అప్లికేషనులు వ్రాయడము రచయత: జాన్ ఆర్ షీట్స్ 
* ది ఆర్ట్ ఆఫ్ యునిక్స్ ప్రోగ్రామింగు  రచయత: ఎరిక్ యస్ రేమాండు 
* C++ క్యూ టీ 3 తో జీయన్ యూ ప్రోగ్రామింగు  రచయత: బ్రూస్ పెరెన్స్ ఐ యస్ బి యన్ 0131240722.

## పంపిణీలకు చెందిన
లినక్సు పంపిణీ సంస్థలవారీగా పుస్తకములు

### క్నాప్పిక్సు

* O'reilly Knoppix Hacks By Kyle Rankin. ISBN 0596007876.
* Knowing Knoppix by Phil Jones Computers

## సలహాలు, యుక్తులు, జిత్తులు
* వినియోగదారులు సమర్పించిన అన్ని హాక్స్ చక్కగా వివిధ విషయముల వారీగా అమర్చబడినది * లినక్సు టిప్పులు  రెండువందలకు పైబడిన లినక్సు ఎత్తులు రచయిత: మైక్ చిరికో 
* ది లినక్సు టిప్పుల 'ఎలా' పాతదైనప్పటికీ కొన్ని కనుగొనడానికి కష్టమైన సూచనలు, సలహాలు, ఎత్తులూ, జిత్తులూ ఉన్నాయి 
* లినక్సు  ఎత్తులు, జిత్తుల సేకరణ

## బయటి లింకులు
* ఆల్ బ్రూస్ పెరెన్సు ఓపెన్ సోర్సు శ్రేణి పుస్తకాలు 
* Wikibooks కంప్యూటింగు పుస్తక అటక 
* O'reilly ఓపెన్ పుస్తక ప్రాజెక్టు 
* Techbooksforfree.com's ఉచిత పుస్తకాల చిట్టా 
* ది లినక్సు డాక్యుమెంటేషను ప్రాజెక్టు  లినక్సు డాక్యుమెంటేషను ప్రాజెక్టు గైడులు 

వర్గం:లినక్స్
లినక్సు ఫార్మటు

**లినక్సు ఫార్మటు**, ఇది బ్రిటన్ దేశపు మొదటి లినక్సు పత్రిక! అంతే కాకుండా బ్రిటనులో ఇది ప్రస్తుతము అత్యధికంగా అమ్ముడవుతున్న పత్రిక. ఒక్క బ్రిటను మాత్రమే కాకుండా ప్రపంచంలోని చాలా దేశాలకు దీనిని ఎగుమతి చేస్తున్నారు. 

ఈ పత్రికలో కూడా ఇతర కంప్యూటరు పత్రికలలాగానే అన్ని విషయాలూ ఉంటాయి, కానీ ఇవి లినక్సు వినియోగదారులకోసం ప్రత్యేకంగా వ్రాస్తారు. ఇందులో సమీక్షలు, సాంకేతిక విషయాలు, ట్యుటోరియల్లు మొదలైనవి ఉంటాయి. ఈ పత్రికలో వ్యాసాలు అన్ని స్థాయిలలోని వినియోగదారుల కోసం వ్రాస్తారు. 

ఈ పత్రిక ప్రతి సంవత్సరం పదమూడు పర్యాయములు ప్రచురిస్తారు. పత్రికతో పాటూ ఒక సీడీ లేదా డీవీడీ వస్తుంది. ఈ సీడీలలో ఏదో ఒక పంపిణీ లినక్సు వస్తుంది. 

ఈ పత్రిక ఫ్యూచర్ పబ్లిషింగు వారు ప్రచురిస్తున్నారు. ఇది 1999 లో ప్రారంభమయిన ఈ పత్రికను ఇటాలియన్, గ్రీకు, రష్యన్ భాషలలోకి తర్జుమా కూడా చేస్తున్నారు.

## ఇవి కూడా చూడండి
* లినక్స్ జర్నల్
* ఓపెన్ సోర్స్ ఫర్ యు

## మూలాలు

## బయటి లింకులు
* అధికారిక సైటు
* వ్యాసాల జాబితా

వర్గం:కంప్యూటరు పత్రికలు
వర్గం:లినక్స్
వర్గం:లినక్స్ మాసపత్రికలు